ناکۆکیێن د ناڤبەرا بافل تالەبانی و لاهور جەنگی دە چەوا چێبوون؟ - دارکا مازی\nناکۆکیێن د ناڤبەرا بافل تالەبانی و لاهور جەنگی دە چەوا چێبوون؟\nد نها دە مژارا هەری گەرم ل باشوورێ کوردستانی، مژارا بێ باندۆرکرنا لاهور شێخ جەنگی و لادانا دووڤەلانکێن وی د ناڤا سازیێن ئەولەهیێ یێن ل سلێمانیێ یە ژ هێلا بافل تالەبانی یێ کورێ مام جەلال. ئەڤ مژار ب ئاوایەکی گەرمە کو هن چاڤدێرێن سیاسی ووسا دفکرن گەر پرسگرێکا د ناڤبەرا هەر دو هەڤسەرۆکێن یەنەکێ بەردەوام بە، نە دوورە بگهیژە پەڤچوونێن چەکداری. هن چاڤدێرێن دن ژی ووسا دفکرن کو پرسگرێک ب داوی بوویە و بافل تالەبانی هەر تشت ب داوی کریە.\nیا راست هەر ل رۆژا ئەنجامدایینا کۆنگرەیا یەنەکێ یا داویێ ناکۆکی د نێڤبەرا جوت پسمامان دە دروست بوون، بافل تالەبانی کو خوە ب میراتگرێ مام جەلال دزانە نەما دکاری ڤێ یەکێ قەبوول بکە، لاهور جەنگی ژ وی پێتر دەنگا د کۆنگرەیێ دە ب دەست بخە، لێ لاهور پرانیا ئەندامێن یەنەکێ یێن بەشدار دکۆنگرەیێ دە کریبوون و دەنگێ وان ژ خوە رە مسۆگەر کربوو، لاهور هن ئەندامێن کۆنگرێ ب پەرە، هن ب تەهدید و گەفخوارن ب کوشتن و پارڤەکرنا مەلەفێن وان یێن نە ئەخلاقی وەکە ڤیدەئۆیێن کو ئەو تێدە ب تازی ل گەل ژنان خوەیا دبن خستبوون بن فەرمانا خوە و هن ئەندامێن دن ژی ب پێدانا پلەیێن حزبی و حکوومی رازی کربوون. ئەڤ یەک بوو سەدەم کو لاهور دەنگێن هەژمارەک هەری زێدە یا ئەندامێن کۆنگرێ ب دەست بخە، لێ ئەڤ یەک نە سەدەما سەرەکە یا ناکۆکیێن وان ئێن نها یە، گەلۆ سەدەما سەرەکە چ بوو؟\nل گۆر زانیاریێن مە یێن تایبەت، بەرا مەهەکێ بافل تالەبانی نەخوەش دکەڤە، ئەو سەرەدانا نەخوەشخانەیێ دکە، ل گۆر ئەنجامێن پشکنینێن وی ل نەخوەشخانیێ تێ ئیسبات کرن کو ئەو هاتیە ژەهر خوار کرن، بافل لەکۆلینێ دکە و دگەهە وێ ئەنجامێ کو یەک ژ پاسەوانێن وی ب فەرمانا لاهور جەنگی ژەهر کریە د ناڤا خوارنا وی دە، ئەڤ ژ ئالیەکێ. ژ ئالیەک دن هەژمارەک هەری زێدە ژ رایەدارێن یەنەکێ ل جەم بافل تالەبانی گلەیی دکن کو لاهور ب بکارئانینا سازیا ئیستخباراتا یەنەکێ یا ب ناڤێ زانیاری ڤیدەئۆیێن بێ ئەخلاقی ل سەر وان چێدکە و هەر وەها زارۆکێن بەرپرسان کێشی بکارئانینا مادەیێن هشبەر دکە و پاشان وەکە کارتا گڤاشێ ل سەر بابێ وان بکار تینە، ئەڤ یەک ژی دبە سەدەم کو ئەو ل همبەر لاهور بێ دەستهلات بمینن، هەر وەها لاهور ب دەست دانینە سەر داهاتێ ناڤخوەیی یێ سلێمانیێ و رێ نەدان ب ڤەگەرا ڤی داهاتی ژ بۆی خەزینەیا حکوومەتا هەرێما کوردستانێ بەرپرسێن یەنەکێ ب تایبەتی قوباد تالەبانی د ناڤا حکوومەتا هەرێما کوردستانێ دە خستبوون رەوشەک پر خەراب، هەر وەها قاچاخچیتیا دەرمان و پەترۆلێ و یا ژ هەموویان گرینگتر حەساب نەکرن ژ بۆی بافل د تو مژارەکێ دە ئەڤ ناکۆکی د نێڤبەرا جوت پسمامان دە گهاندن ئاستا هەری ژۆر.\nناکۆکی دگهیژن ئاستەکی کو بافل تالەبانی ب ت ئاوا نکارە لاهور جەنگی عەفوو بکە، ل داویێ ژ نیشکاڤە بافل ب بکارئانینا هێزا لەشکری دچە سەر سازیا ئیستخباراتی یا یەنەکێ و هن بەرپرسێن ڤێ سازیێ دەستەسەر دکە، بافل هەر یەک ژ محەمەد تالەبانی یێ برایێ ئالا تالەبانی و خوارزایێ لاهور یێ ب ناڤێ رەنج کو دو بەرپرسێن هەری بلند یێن ئیستخباراتا یەنەکێ نە دەستەسەر دکە، پشترە بافل ل ئاڤاهیا ئیستخباراتا یەنەکێ دەست دانی سەر هن تۆمارێن ڤیدەئۆیی یێن نە ئەخلاقی یێن بەرپرسێن یەنەکێ کو لاهور ژ بۆی بن دەست کرنا وان ب بکارئانینا سازیا ئسیتخباراتی تۆمار کربوون. هەر وەها بافل تالەبانی د ژوورا خوارزایێ لاهور یێ ب ناڤێ رەنج دە دەست د دانە سەر قووتیەک ژ ژەهرێ. هەر وەها بافل هێزەک دن دشینە سەر شیرکەتا لاهور یا ب ناڤێ کونسول و ل ور دەست د دانە سەر 10 مەلیۆن دۆلاران.\nتشتێن کو ب دەست بافل تالەبانی کەتبوون بەس بوون کو لاهور پێ بێ دەنگ بکە، لاهور هن جاران ب ئاوایەک راستە راستەراست و هن جاران ب ئاوایەک نەراستەراست و ب رێیا بەرپرسێن یەنەکێ داخوازا هەڤدیتنێ ژ بافل کر داکو پرسگرێک وەرن چارەسەرکرن، لێ بەلێ بافل رازی نەبوو، بافل تشتێ کو دخوەست کر، ئێدی لاهور هات بێ باندور کرن، بافل ب گوهەرینا بەرپرسێن ئەولەهیێ یێن سەر ب لاهور جەنگی و دانینا کەسێن وەفاداری خوە، لاهور ل عەردێ دا و خوە ژ هەڤسەرۆکێ یەنەکێ ب سەرۆکێ یەنەکێ بناڤ کر.\nهەیا نها ژی ئەڤ ناکۆکی بەردەوامن، ئیرۆ ئێڤارێ ژی هێزەکە ئەولەهیێ ب فەرمانا بافل تالەبانی چوون سەر کانالا تەلەفزیۆنی یا ب ناڤێ IPLUS کو ئەڤ کانال یا سەر ب لاهور جەنگی یە و هەیا نها دەست ب پەخشا خوە نەکریە، ل گۆر زانیاریان هەموو کارمەندێن ڤێ کانالێ ژ بۆی مالێ هاتنە شاندن و بەشەک ژ ئاموورێن ڤێ کانالێ هاتنە شکاندن و بەشەک دن ڤێ هیزێ ب خوە رە برنە.\nیاکو خوەیایە، بافل ب ت ئاوا رازی نابە رەوش وەکە بەرێ ڤەگەرە و لاهور وەکە بەرێ ب دەستهلات بکەڤە، بافل دخوازە پارتیا ژ باڤێ خوە ب میرات وەرگرتی ئەو ب خوە برێڤە ببە، ئەو ژ ئالیەکی دخوازە ب ڤی ئاوا هنەکێ ئالیکاریا برایێ خوە و تیما یەنەکێ یا د حکوومەتا هەرێما کوردستانێ دە بکە و وان ژ وێ دۆرپێچ و گڤاشا کو لاهور ل سەر وان دانیە رزگار بکە، ژ ئالیەک دن ژی دخوازە خوە وەکە کەسێ یەکەم و بەرپرسێ سەرەکە یێ یەنەکێ نیشان بدە.


کوردیپێدیا - فرۆشتنی کارگەکانی حکومەت زیانێکی گەورەی ئابووری بۆ کوردستان دەبێت\n📊 فرۆشتنی کارگەکانی حکومەت زیانێکی گەورەی ئابووری بۆ کوردستان دەبێت | پۆل: ئامار و راپرسی | زمانی بابەت: 🏳 کوردیی ناوەڕاست\nفرۆشتنی کارگەکانی حکومەت زیانێکی گەورەی ئابووری بۆ کوردستان دەبێت\nبڕیارێکی نوێی ئەنجوومەنی ئابووری هەرێمی کوردستان بۆ فرۆشتنی کارگەکان حکومییەکان رووبەڕووی رەخنە دەبێتەوەو شارەزایانی ئابووریش پێیانوایە فرۆشتنی ئەو کارگانە زیانی گەورەی ئابووری بۆ کوردستان دەبێت، پێویستە ئەنجوومەنی ئابووری بڕیارەکە هەڵبوەشێنێتەوە.\nلە 27ی شوباتی 2017، ئەنجوومەنی ئابووری هەرێمی کوردستان، کە لە سەرۆک و جێگری سەرۆک و وەزیری دارایی و ئابووری و وەزیری پیشەسازی و پلانان و سەرۆکی یەکێتی ژوورەکانی بارزگانی و پارێزەکان پێکدێت، بڕیاریدا 32 کارگەی حکومی بفرۆشێت، ئەمەش نیگەرانی و ناڕەزایی لێکەوتۆتەوە.\nئەیوب سماقەیی، مامۆستا لە کۆلێژی ئابووری زانکۆی سەلاحەدین بە دواڕۆژی راگەیاند ئەوەی ئێستا لە دونیاد باوە هاوبەشیکردنە لەنێوان کەرتی تایبەت و کەرتی گشتی، بۆیە دەکرێت ئەو کارگانە نەفرۆشرێن بەڵکو بەهاوبەشی لەگەڵ کەرتی تایبەت زیندووبکرێت و ئامێرو پێداویستی بۆ بکڕێت.\nراشیگەیانددەبوو حکومەت لەبری فرۆشتنی ئەو کارگانە، کارگەی نوێ دروست بکات و کارگە کۆنەکانیش نۆژەن بکاتەوە، بەڵکو دەفرەتی کارو بەرهەمی ناوخۆیی لە کوردستان زیادبکات، بەڵام ئێستا کە ئەنجومەنی ئابووری بڕیاری فرۆشتنی کارگەکانی داوە، زیانی زۆر گەورەی دەبێت، چونکە دەستی کارو بەرهەمی ناوخۆیی کەم دەبێت و بەرهەمی هاوردەش زیاد دەبێت وبۆیە من بڕیارەکەی حکومەت بە هەڕاجکردنی کارگە حکومییەکان دەزانم.\nئەو ئابووریناسە، گومانی لەسەر شێوازی داهاتی فرۆشتنی کارگەکان هەیەو دەپرسێت ئەو کارگانە بەچەندو بەکێ دەدرێت و داهاتەکەی بۆ کێ دەچێت؟، بەڵام بەداخەوە لە کوردستان هەرپرسیارێک لەبارەی داهاتەوە بکرێت، وەڵام نادرێتەوە.\nبڕیاری فرۆشتنی کارگەکان، لەکاتێکدایە بەپێی ئامارێکی یەکێتی هاوردەو هەناردەکارانی کوردستان، ساڵی رابردوو بایی پێنج تریلیۆن و 151 ملیار دینار کەلوپەل هاوردەی هەرێمی کوردستان کراوەو بە بەراورد لەگەڵ ساڵی 2015 هاوردەکردن بە بڕی زیاتر لە 400 ملیار دینار زیادیکردووە، بەڵام بەهۆی نەبوونی کارگەوە تەنیا چەند بابەت و خۆراکێکی کەم هەناردەی دەرەوەی کوردستان کراوە.\nدارا جەلیل خەیات، سەرۆکی یەکێتی ژوورە بازرگانی هەرێم بە دواڕۆژی راگەیاند حکومەت پێیوایە ناتوانێت ئەو کارگانە نۆژەن بکاتەوە، بۆیە بڕیاری فرۆشتنیانی داوە، بەڵام ئەگەر بتوانرێت چاک بکرێنەوەو دووبارە سوودیان لێ وەربگیرێتەوە ئەوا پێویستە نەفرۆشرێن.\nوتیشی دەبێت حکومەت گرنگی زیاتر بە کەرتی پیشەسازیی و بارزگانی بدات، بەڵام بەشێوەیەک ئەو گرنگیدانە هاوتەریب بێت لەگەڵ کەرتی تایبەت نەک کەرتی پیشەسازیی حکومی پەراوێزبخرێت.\nماجد عوسمان، سەرۆکی لێژنەی بازرگانی پەرلەمانی کوردستان بە دواڕۆژ ئاماژە بەوەدەکات کە حکومەت 17 ساڵ پێش ئێستا دەستی بە هەڕاجکردن و هەڵوەشاندنەوەی کارگەکان کردووە، لەمبارەیەوە دەڵێت پێش ساڵی (2000) کە گوزەرانی هاوڵاتیان باشبوو، حکومەتی هەرێمیش تووشی قەیرانی دارایی نەببوو، بەڵام ئەوکات کۆمەڵێک کارگەی بۆ بەرژەوەندی کۆمەڵێک خەڵک هەڵوەشاندەو لەکاریخستن لەوانەش کارگەی چنین و کارگەی مافوورو دۆشاوی تەماتەو چەند کارگەیەکی تر، کە بەداخەوە خەڵکێکی زۆر کاریان تێَددەکرد و کەرتی پیشەسازی و بازرگانی بەشێوەیەکی باش بەرەوپێشەوە دەچوو.\nوتیشی فرۆشتنی ئەو کارگانە هەڵەیەکی ئابووری گەورەیەو ناکرێت حکومەت چاو لە فرۆشتنی نەوت بکات و گوێ بە کەرتی بازرگانی و پیشەسازی نەدات و تەنیا خەجت لەپەرەپێدانی نەوت بکات، ئەمە زیانێکی زۆری بەدواوە دەبێت.\nلەبارەی بڕیاری فرۆشتنی کارگە حکومییەکان، ئاراس رەئوف، بەڕێوەبەری گشتی گەشەپێدانی بارزگانی و پیشەسازی لە وەزارەتی بارزگانی و پیشەسازی هەرێم، کە یەکێکە لەوانەی پێشنیاری فرۆشتنی کارگەکانی داوە بە دواڕۆژی راگەیاند هەموو ئەو کارگانەی دەفرۆشرێن، کارگە نین بەڵکو هەندێکیان تەنیا هۆل و زەویەکەی ماوەو هیچ ئامێرێکی باشی تێدانییە، بەشێکیش لەوانەی بڕیاری فرۆشتنیان دراوە بۆ ساڵانی حەفتاکان دەگەڕینەوە و بەکەڵکی کارکردن نایەن و ناتوانن رکابەری کارگەی پێشکەوتووەکان بکەن بۆیە بڕیاری فرۆشتنیان دراوە.\nوتیشی حکومەتی هەرێم توانای نییە ئامێرو پێداویستی بۆ تەنیا یەک کارگە بکڕێت، چۆن دەتوانێت ئامێری پێشکەوتو و سەردەمیانە بۆ 32 کارگە بکرێت و نۆژەنیان بکاتەوە؟، لەبەرئەوەی ئەو کارگانەی کە دەفرۆشرێن بە سەرمایەدارو بازرگانان یەکێک لە مەرجەکان ئەوەیە، کە دەبێت وەک کارگە بمێنێتەوە.\nئەو کارگانەی بڕیاری فرۆشتنیان دراوە، پێکدێت لە کارگەی زەیتی زەیتوون و بەفرو رستن و چنین و دۆشاوی تەماتەو چەند جۆرێکی تر.\nئەو بەرپرسەی وەزارەتی بازرگانی و پیشەسازی هەرێم، ئاماژە بەوەشدەکات بەهۆی قەیرانی داراییەوە لەئێستادا ژمارەی کارگە حکومییەکان لە پەنجەی دەست تێپەڕناکات، بەڵام زیاتر لە سێ هەزارو 500 کارگەی ئەهلی لە کوردستان هەیە.\nلەبارەی ئەو کارگە حکومیانەش کە بەهاوبەشی لەگەڵ کەرتی تایبەت بەڕێوەدەبرێت، بەرپرسەی وەزارەتی بازرگانی وتی ژمارەی کارگە حکومی زۆر کەمە، بەڵام ئەوانەی بەهاوبەشی لەگەڵ کەرتی تایبەت بەڕێوەدەبرێت، تەنیا دوو کارگەیان سەرکەووتنیان بەدەست هێناوەو بەرهەمی باشیان هەبووە، ئەوانی تر سوودو بەرهەمی باشیان نەبووە.\nلەبارەی بڕی ئەو پارەیەی کە حکومەت لە فرۆشتنی ئەو کارگانە دەستیدەکەوێت، بەڕێوەبەری گەشەپێدانی پیشەسازی ئاماژە بەوەدەکات کە پارەکە زۆرە، بەڵام تائێستا بڕیارەکەی و شێوازەکانی فرۆشتنی دیارینەکراوە.\n 📡 ماڵپەڕ | 🏳 کوردیی ناوەڕاست | ماڵپەڕی دواڕۆژ - 08-03-2017\n➕ ئەم بابەتە لەلایەن: (هاوڕێ باخەوان)ەوە لە: Mar 8 2017 9:36PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 8 2017 9:37PM باشترکراوە


عێراق.. له‌نێوان ئه‌مریكاو ئێراندا كامیان؟\nله‌م قۆناغی ململانێ تونده‌ی نێوان ئه‌مریكاو ئێراندا، عێراق له‌هه‌مو ولاَتانی ناوچه‌كه‌و دونیاش له‌پێگه‌یه‌كی زۆر هه‌ستیارو ئیحراجیدایه‌و زۆر سه‌خته بڕیارێكی یه‌كلاكه‌ره‌وه بدات كه كامیان هه‌ڵببژێرێت له‌نێوان لایه‌نگری ته‌واو بۆ ئێران یان ئه‌مریكا.چونكه عێراق هه‌رچه‌نده ولاَتێكی خاوه‌ن سیاده‌و سه‌روه‌ری‌و سنوری نێوده‌وڵه‌تی خۆیه‌تی‌و خاوه‌ن به‌ناو په‌ڕله‌مان‌و حكومه‌ت‌و داموده‌زگا شه‌رعیه‌كانی حوكمڕانیه،به‌لاَم له‌ئێستادا تواناو هێزو پێزی ئه‌وه‌نده‌ی نیه كه ببێته خاوه‌ن بڕیارێكی عێراقیانه‌ی سه‌ربه‌خۆ ،جا هه‌ر ولاَتێكیش كه له ڕووی سیاسی‌و ئابوری‌و ئه‌منیه‌وه به‌هێزو توانای پێگه‌یه‌كی حساب بۆكراو نه‌بوو ناشتوانێت ئازادانه بڕیاره‌كانی خۆی بدات و ته‌نانه‌ت به‌رژه‌وه‌ندیه‌كان و سیاده‌و سه‌روه‌ری ولاَته‌كه‌شی بپارێزێت.\nئه‌وه‌ی ئاشكرایه عێراق ولاَتێكی دراوسێی مێژوویی ئێرانه و به‌درێژایی ئه‌و دراوسێیه‌تیش هه‌میشه له‌جه‌نگ و ململانێدا بونه و هیچ كات وه‌ك دوو ولاَتی دراوسێی باش ڕێزیان له سیاده و سه‌روه‌ری یه‌كتری نه‌گرتوه،به‌تایبه‌تی ئێران هه‌میشه چاوی ته‌ماعی بڕیوه‌ته عێراق و هه‌وڵی داگیركردنی داوه له كۆن و نوێدا و ویستویه‌تی له‌ڕێگه‌ی عێراقه‌وه وه‌ك ده‌روازه‌یه‌ك بچێته ناو كۆمه‌ڵگا عه‌ره‌بی و ئیسلامیه‌كانی ناوچه‌كه‌وه به‌تایبه‌تیش ولاَتانی كه‌نداو و سوریا و..هتد.بۆیه تۆمار و مێژوویه‌كی ڕه‌شیان پێكه‌وه هه‌یه. دواترین جه‌نگیش جه‌نگی 8ساڵه‌ی نێوانیان بوو، له‌ئێستاشدا و له‌دوای ڕووخانی ڕژێمی به‌عسی صدامیه‌وه له‌ساڵی 2003وه ئێران به‌ئاشكرا و به‌نهێنی و ڕاسته‌وخۆ خۆی و هێزه‌كانی یان ناڕاسته‌وخۆ له‌ڕێگه‌ی ده‌ستوپێوه‌نده‌كانیه‌وه له‌سه‌ركرده و حیزب و میلیشیا سیاسی و چه‌كداره شیعه‌كانه‌وه ده‌ستیوه‌رداوه‌ته كاروباری عێراق و ململانێیه‌كی توند ده‌كات له‌گه‌ڵ ئه‌مریكادا بۆ ئه‌وه‌ی نفوز و هێز و ده‌سه‌لاَت و پاوانخوازی خۆی له‌ناوچه‌كه‌دا فراوان بكات و مه‌زهه‌بی شیعه و شۆڕشی ئیسلامی ئێرانی هه‌نارده‌ی ولاَتانی ناوچه‌كه بكات و خۆی بكاته ده‌مڕاست و گه‌وره و ڕیشسپی ولاَتانی ناوچه‌كه و به‌مه‌ش جێگه و پێگه‌یه‌كی سیاسی و ئابوری و ئه‌منی له‌ناوچه‌كه‌دا دژ به‌به‌رژه‌وه‌ندیه‌كانی ئه‌مریكا و ئه‌وروپیه‌كان و زلهێزه‌كانی دونیا بۆخۆی مسۆگه‌ر بكات و له‌هه‌وڵی گه‌رموگوڕیشدایه بۆ وه‌دستهێنانی چه‌كی ئه‌تۆمی.به‌م شێوه‌یه ئێران نفوز و كاریگه‌ری گه‌وره‌ی خراپی له‌سه‌ر عێراق و عێراقیه‌كان داناوه له‌ڕووی سیاسی و ئابوری و ئه‌منی و كۆمه‌لاَیه‌تیه‌وه و ته‌نانه‌ت دانان و لابردنی سه‌رۆك كۆمار و سه‌رۆك وه‌زیر و كاربه‌ده‌سته‌كانی تر له سیاسی و ئه‌منیه‌كانیش به‌ده‌ست ئه‌وه،و ئێران به‌هه‌موو توانایه‌كیه‌وه ڕۆچۆته ناو ته‌واوی جومگه گرنگه‌كانی بڕیاردانی عێراقه‌وه و به‌مه‌ش عێراقی خستۆته خولگه‌ی خۆیه‌وه و ناتوانێت لێی ده‌ربچێت.\nهه‌رچی ئه‌مریكاشه وه‌ك زلهێزێكی دونیایی و ڕزگاركه‌ری عێراق و پاڵه‌وانی عێراقیه‌كان به‌تایبه‌تی سونه مه‌زهه‌به‌كان و كورد و ئه‌وانی تر جگه له شیعه‌كان لێی ده‌ڕوانرێت و پێیان باشه بوون و ده‌سه‌لاَت و هه‌ژموونی هه‌بێت له عێراقدا له‌لایه‌ك بۆ پارێزگاریكردن له عێراق له تیرۆریستان و له‌لایه‌كی تریشه‌وه بۆ پاراستنی له كه‌وتنه ژێر هه‌ژموونی ئێرانی فارسه‌وه به‌ته‌واوه‌تی‌و له‌لای سێهه‌میشه‌وه بۆ ڕێگه‌گرتن له هه‌ژموونی زۆرینه‌ی شیعه‌كان له ده‌سه‌لاَتدا،هه‌رچه‌نده ئه‌مریكاش له پێناو به‌رژه‌وه‌ندیه سیاسی و ئابوری و ئه‌منیه‌كانی خۆی و هاوپه‌یمانه‌كانی له‌ناوچه‌كه‌دا عێراقی گه‌ره‌كه و ده‌یهه‌وێت پێگه‌یه‌كی به‌هێزی هه‌بێت، چونكه عێراق خاوه‌ن یه‌ده‌گێكێكی نه‌وت و غازی سروشتی زۆر وزه‌وه‌نده و پێگه‌یه‌كی جیۆسیاسی گرنگی هه‌یه له باكوری ولاَتانی كه‌نداوی عه‌ره‌بیه‌وه كه هاوپه‌یمانی ستراتیژی ئه‌مریكان و هه‌رواش له‌ڕابووردوودا دوژمنێكی سه‌رسه‌ختی ئیسڕائیلی هاوپه‌یمانی زۆر ده‌لالی ئه‌مریكا بوه ،بۆیه ئه‌مریكا گه‌ره‌كێتی به‌هه‌ر نرخێك بوه عێراق له خولگه‌ی ئێران ده‌ربهێنێت و بیكاته دۆست و هاوپه‌یمانێكی گوێڕایه‌ڵی خۆی له‌پێناو پاراستنی به‌رژه‌وه‌ندیه‌كانی خۆی و هاوپه‌یمانه‌كانیشی.ئه‌مریكا له ئێستادا نزیكه‌ی 50 هه‌زار سه‌ربازی هه‌یه له عێراقدا و ته‌واوی ئاسمان و ده‌ریاشی كۆنتڕۆڵكردوه‌و به‌وپه‌ڕی چه‌كی ته‌كنه‌لۆژی نوێوه ململانێ له‌گه‌ڵ ئێراندا ده‌كات.گه‌ره‌كێتی به‌پله‌ی یه‌كه‌م ئێران نه‌بێته خاوه‌ن چه‌كی ئه‌تۆمی و له‌و پێناوه‌شدا گه‌مارۆی توندی ئابوری به‌سه‌ردا سه‌پاندوه و گه‌ره‌كێتی له‌ڕێگه‌ی وه‌ستاندن و سفركردنه‌وه‌ی هه‌نارده‌كردنی نه‌وته‌كه‌یه‌وه ژێرخانی ئابوری ئێران دابڕمێنێت كه به شاده‌ماری ژیان و پێشكه‌وتن و خۆشگوزه‌رانی ئێران داده‌نرێت.\nپرسیاره‌كه ئه‌وه‌یه ،له‌م نێوه‌نده پڕ بارگاوی و هه‌ژمووون و ڕاكێش ڕاكێشی ئێران و ئه‌مریكادا عێراق ده‌توانێت چی بكات؟چۆن بڕیار بدات؟به‌رژه‌وه‌ندی له‌گه‌ڵ كام لادایه؟ و ده‌یان پرسیاری تریش.\nئه‌وه‌ی ئاشكرایه وه‌ك پێشتر باسمان كرد له ئێستادا عێراق له پێگه‌یه‌كی هێنده به‌هێزدا نیه كه بتوانێت به ئێران و ئه‌مریكا بڵێت بوه‌ستن و چیتر ململانێ له‌سه‌ر خاك و گه‌لانی عێراق مه‌كه‌ن و ململانێكانتان به‌رنه ده‌ره‌وه‌ی سنوره‌كانی عێراق. هه‌ربۆیه ئه‌وه‌نده‌ی پێی ده‌كرێت ده‌بێت په‌یوه‌ندیه‌كی هاوسه‌نگ له‌نێوان هه‌ردوولایاندا دروستبكات كه تیایدا به‌رژه‌وه‌ندیه‌كانی عێراقی تیادا پارێزراو بێت،چونكه ناتوانێت به ئێرانێكی دراوسێی بڵێت نا كه له مێژه دراوسێیه‌تی و به حوكمی مێژوو و جوگرافیا ناتوانێت لێی دووربكه‌وێته‌وه و هه‌رده‌بێت به دیفاكتۆ په‌یوه‌ندی و دراوسێیه‌تی باش و ڕێزگرتنی هه‌ردوولا درێژه به‌په‌یوه‌نیه‌كانی خۆی بدات له‌گه‌ڵ ئێراندا،له‌گه‌ڵ ئه‌مریكاشدا هه‌رچه‌نده نه‌دراوسێی یه‌كترن و نه خاك و نه سنوریان پێكه‌وه‌یه،به‌لاَم به‌هۆی ئه‌وه‌ی ئه‌مریكا زلهێزێكی دونیاییه‌و هه‌ژموونی سیاسی و ئابوری و ئه‌منی گه‌وره‌ی به‌سه‌ر دونیاوه هه‌یه و به‌تایبه‌تیش ولاَتانی ناوچه‌كه و هه‌رواش ڕزگاركه‌ری عێراقه و ماوه‌ی 16 ساڵه عێراق ده‌پارێزێت و قوربانیشی بۆ ده‌دات ،عێراق ناتوانێت هه‌موو ئه‌م چاكانه‌ی ئه‌مریكا له‌به‌رچاو نه‌گرێت و له‌چاوتروكاندنێكدا هه‌موانی سفر بكاته‌وه و پێی بڵێت خواحافیزتان بێت،كه هه‌رچه‌نده نه ئه‌و بوێریه سیاسیه و نه ئه‌و توانا ئابوری و ئه‌منیه‌شی هه‌یه.چونكه ئه‌مریكا نه‌ك عێراق له‌ته‌واوی ولاَتانی ناوچه‌كه‌دا خاوه‌ن به‌رژه‌وه‌ندی ستراتیژی و گه‌وره و گرنگه و خاوه‌ن بڕیاریشه به خۆشی بێت یان به‌جه‌نگ ده‌توانێت پلان و سیاسه‌ته‌كانی خۆی پیاده بكات. هه‌ربۆیه باشترین ڕێگه و چاره‌سه‌ری سیاسی بۆ عێراق مامه‌ڵه كردنێتی له‌گه‌ڵ ئه‌مریكادا وه‌ك دوو ولاَتی دۆست و لێكنزیك و خاوه‌ن به‌رژه‌وه‌ندی به‌ستراوه به‌یه‌كه‌وه ، هیچ عه‌یبه‌كیش له‌مه‌دا نیه چونكه زۆر ولاَتانی تر كه له‌عێراق زۆر خۆیان به‌به‌هێزتر ده‌بینن له‌هه‌موو ڕوه‌كانه‌وه پێویستیان به ئه‌مریكا و هاوكاریه‌كانی هه‌یه و ملكه‌چییان بۆ ده‌بڕیوه وخواخوایانه ئه‌مریكا ته‌نها سلاَویان لێبكات نه‌ك دۆستایه‌تیشیان بكات،هه‌ربۆیه دۆستایه‌تی ئه‌مریكا بۆ عێراق بۆ ده‌یان ساڵی تر گرنگه لانی كه‌م تا ئه‌وكاته‌ی عێراق هێز و توانای ئه‌منی و سیاسی و ئابوری خۆی به‌ده‌ستدێنێته‌وه و ده‌توانێت بڕیاری سه‌ربه‌خۆی خۆی بدات.\nبه‌م شێوه‌یه عێراق ناتوانێت ده‌ست له هاوكاری و یارمه‌تی و پشتیوانی و دۆستایه‌تی هیچ كام له‌ئێران و ئه‌مریكا هه‌ڵبگرێت و له پێگه‌یه‌كی به‌هێزیشدا نیه كه بتوانێت میانگیری له نێوان ئه‌مریكا و ئێراندا بكات بۆ دۆزینه‌وه‌ی ڕێگا چاره و ڕێكه‌وتن و هه‌ڵنه‌یسانی جه‌نگ و توندنه‌كردنه‌وه‌ی ململانێكانیان،چونكه هه‌میشه میانگیر یان دادوه‌ر ده‌بێت لانی كه‌م وه‌ك دوولایه‌نی كێشه‌كه پێگه‌ی به‌هێزی هه‌بێت و هه‌ردوولاش گوێڕایه‌ڵی بكه‌ن،كه به‌داخه‌وه عێراق له‌م قۆناغه‌دا نه هێنده به‌هێزه و نه ئه‌وانیش گوێی بۆ ده‌گرن و بگره زۆربه‌ی ململانێكانیشیان له‌سه‌ر ئێستا و ئاینده‌ی عێراقه له‌ڕووی سیاسی و ئابوری و ئه‌منیه‌وه،هه‌ربۆیه عێراق بیه‌وێت یان نا بۆته به‌شێك له ململانێكان و له‌هه‌مان كاتیشدا قوربانیه‌كی به‌رده‌وامی بێچاره‌شه، كه ته‌نها ڕێگا له‌به‌رده‌میدا بریتیه له دۆستایه‌تی هه‌ردوولا و درێژه‌پێدان به په‌یوه‌ندیه‌كانی و ڕاگرتنی هاوسه‌نگی له‌نێوانیاندا به‌به‌رژه‌وه‌ندی گه‌لان و خاكی عێراق و پاراستنی ئه‌و سیاده و سه‌روه‌ریه‌ی گه‌ر به‌ناویش بێت هه‌یه‌تی،گه‌ر لایه‌نداری بۆ لایه‌كیان بكات ئه‌وا به‌خراپترین شێوه ده‌شكێته‌وه به‌سه‌ریدا و زیان و ماڵوێرانی گه‌وره‌تر به‌سه‌ر عێراقدا ده‌هێنێت و بۆ ده‌یان ساڵی تر عێراق گیرۆده‌ی ململانێ ناڕه‌وا و نابه‌رامبه‌ره‌كان ده‌كاته‌وه و ئه‌وكاتیش ته‌نها و ته‌نها گه‌لان و خاكی عێراق زه‌ره‌رمه‌ندی گه‌وره ده‌بن.\n45 ڕێككه‌وتنی سه‌ده.. ئاكام‌و لێكه‌وته‌كانی بۆ ناوچه‌ی ڕۆژهه‌ڵاتی ناوین


چەرمۆ - ویکیپیدیا، ئینسایکڵۆپیدیای ئازاد\nچەرمۆ لە پشکنینەکانی ١٩٥٤دا\narchaeological excavation، archaeological excavation، archaeological excavation\nDirector of archaeological fieldwork\nچەرمۆ (لە ئینگلیزیدا بە Jarmo دەنووسرێت) پێگەیەکی شوێنەوارناسییە کە لە نزیکی دێی «کانی سارد» لە ڕۆژھەڵاتی شاری چەمچەماڵ لە پارێزگای سلێمانیدایە. یەکێک لە کۆنترین کۆمەڵگە کشتوکاڵییەکانە کە تا ئێستا دۆزراوەتە کە کۆنترین ئاسەوارەکانی دەگەڕێنەوە بۆ ساڵی ٧٠٩٠ی پێش زایین. ڕووبەرەکەی ١٢٠٠ بۆ ١٦٠٠ مەتری چوارگۆشەیە و لە ٨٠٠ مەتر بەرزتر لە ئاستی دەریاکاندایە  .\n١ دۆزینەوە و دەرخستنی\n٢ گوندی چەرمۆ\n٤ گرێدان بۆ دەرەوە\nدۆزینەوە و دەرخستنی[دەستکاری]\nلە ساڵی ١٩٤٠ دا بەڕێوەبەرایەتیی ئاسەواری عێراقی دۆزیویەتەوە و لە ساڵانی ١٩٤٨ بۆ ١٩٥٥ لە لایەن شوێنەوارناسی زانکۆی شیکاگۆی ئەمریکا «ڕۆبێرت برێدوود» (Robert Braidwood) بە شێوەی زانستی و لە سێ وەرزدا پشکنینی تێدا کراوە. بەڵام وەرزی چوارەمی پشکنینەکان کە بڕیار بوو لە ١٩٥٨دا بکرێت بە ھۆی شۆڕشی ١٤ی تەمموز لە عێراقدا ئەنجام نەدراوە.\nھەندێک لە ئاسەوارەکانی چەرمۆ کە ئێستا لە مۆزەخانەی زانکۆی شیکاگۆدان\nپشکنینەکان گوندێکی بچووکی دەرخستووە کە ڕووبەرەکەی ١٢٠٠ بۆ ١٦٠٠ مەتری چوارگۆشەیە کە مێژووی ئاوەدانییەکەی بە تاقیکردنەوە carbon-14 لە کۆنترین شوێنیدا ٧٠٩٠ی پێش زایین و لە دوایین بەشیشیدا بۆ ٤٩٥٠ی پێش زایین دیاری کراوە. لە سەرانسەری پێگەکەدا شوێنەواری ١٢ خولی شارستانییەت دۆزراوەتەوە. زۆربەی شوێنەوارەکانی گوندی چەرمۆ ھی دوو خولی کۆنتری ئەو پێگەیەن کە ھاوکات بووە لەگەڵ شارستانییەتی شانەدەر.\nگوندەکە ٢٥ ماڵی ھەبووە کە بە کاگڵ و بەرد درووست کراون. لەوانەیە نزیکەی ١٥٠ کەس دانیشتووی ھەبووبێت. چەند ئامرازێکییان بەکارھێناوە کە لە جۆرە بەردێک دروست کراوە کە لە لای دەریاچەی واندا دەست دەکەوێت و ھەروەھا ھەندێ شتیش دۆزراوەتەوە کە لە کەنداوی فارسەوە ھاتوون، کە ئەمە نیشاندەری ئەوەیە کە بازرگانی و مامەڵەیان لەگەڵ ناوچەکانی تردا ھەبووە.\n^ Othman, Didar. "( چەرمۆ) لە ئاوێنەی مێژوودا". History Of Kurdistan. Retrieved 2022-04-02.\n^  L. S. Braidwood et al., Prehistoric Archeology Along the Zagros Flanks, Oriental Institute Publications 105, 1983, ISBN 0-918986-36-2\nگرێدان بۆ دەرەوە[دەستکاری]\nشوێنەواری گوندی چەرمۆ ٥ی ئازاری ٢٠١٦ لە وەیبەک مەشین، ئەرشیڤ کراوە. - وێبسایتی دەستەى گشتى گەشت و گوزارى كوردستان-عێراق\nپۆتانەکان: 35°34′N 44°55′E / 35.567°N 44.917°E / 35.567; 44.917\nقەزای سلێمانی (سلێمانی)\nقەزای دووکان (دووکان)\nقەزای ماوەت (ماوەت)\nقەزای شارباژێڕ (چوارتا)\nقەزای قەرەداغ (قەرەداغ)\nقەزای پێنجوێن (پێنجوێن)\nقەزای چەمچەماڵ (چەمچەماڵ)\nقەزای شارەزوور (زەڕایەن، ھەڵەبجەی تازە)\nقەزای سەید سادق (سەید سادق)\nقەزای دەربەندیخان (دەربەندیخان)\nقەزای پشدەر (پشدەر)\nقەزای ڕانیە (ڕانیە)\nقەزای کەلار (کەلار)\nقەزای کفری (کفری)\nقەزای خانەقین (خانەقین)\nزمان: کوردی (ناوەندی، باشووری)\nمێژوو: شارەزوور · ئەیالەتی شارەزوور · میرنشینی بابان\nوەرگیراو لە «https://ckb.wikipedia.org/w/index.php?title=چەرمۆ&oldid=945457»\nئەم پەڕەیە دواجار لە ١٩:٣٣ی ١٢ی ئایاری ٢٠٢٢ نوێ کراوەتەوە.


سەرۆکی تۆڕی تەندروستی و دەرمانی ڕێژیم لە بۆکان دەستی لەکار کێشایەوە\n19:26 - 6 جۆزەردان 2720\nسەرۆکی تۆڕی تەندروستی و دەرمانی ڕێژیم لە بۆکان بەهۆی گەندەڵیی ماڵی و دەرکەوتنی گەندەڵییەکانی دەستی لەکار کێشایەوە.\n"محەممەد عەباسی"، سەرۆکی تۆڕی تەندروستی و دەرمانی ڕێژیم لە بۆکان کە یەکێک لە بەرپرسە گەندەڵەکانی ئەو شارەیە کە کۆمەڵێک گەندەڵیی ماڵیی بە ئاگاداریی "قەسیم عوسمانی" بەناو نوێنەری شاری بۆکان لە مەجلیسی ڕێژیم ئەنجام دابوو، ئەمڕۆ ٦ی جۆزەردان، پاش دیدارێک لەگەڵ "عوسمانی" دەستی لەکار کێشایەوە.\nئەو بەرپرسەی تۆڕی تەندروستی و دەرمانی ڕێژیم لە بۆکان، ماوەیەک پێش لە کاتی گەیشتنە لووتکەی قەیرانی کۆرۆنا و نەمانی دەمامکی N95 دەرکەوت کە ناوبراو ڕێژەیەکی زۆر لەو دەمامکانە و ماددەی دژەگەندکردنی دەست بەسەردا گرتووە و لە ڕێگای دەرمانخانەیەکەوە بەناوی "سەعید عەباسی"، بە شێوەی ئازاد فرۆشتوویە.\nبێکیفایەتی لە بەڕێوەبەریی ئەو بەرپرسەی ڕێژیمدا بوو بە هۆکار تا لەو چەند ساڵەی ڕابردوودا تۆڕی تەندروستی و دەرمانی ڕێژیم لە بۆکان لە خراپترین بارودۆخیدا بمێنێتەوە.\nهەروەها لە زیانەکانی نابەڕێوبەرایەتیی ئەو بەرپرسەی ڕێژیم دەتوانین ئاماژە بە داخرانی ناوەندی گواستنەوەی خوێن و هەروەها گەڕاندنەوەی کەرەستە گرینگەکانی ناوەندەکانی تاقیکاری بۆ شیرکەتەکان و قەرزارباریی لەڕادەبەدەری نەخۆشخانە و تۆڕی تەندروستی بکەین.\nهەروەها بێکیفایەتیی ناوبراو بوو بە هۆکار تا پاش چەند ساڵ دروستکردنی دووەمین نەخۆشخانەی بۆکان، هەروا لە قۆناغی دەستپێکدا بمێنێتەوە.


پۆرشە - ویکیپیدیا، ئینسایکڵۆپیدیای ئازاد\nپۆرشە (بە ئەڵمانی Porsche) کۆمپانیایەکی ئەڵمانیە تایبەت بە بەرھەمھێنانی ئۆتۆمبێل بە ئاستێکی بەرز، کە کۆمپانیاکە ئۆتۆمبێلی سیدان و وەرزشی و ئۆتۆمبێلی بەرز SUV بەرھەم دەھێنێت، بارەگای سەرەکی پۆرشی لە شاری شتوتگارتە لە ئەڵمانیا.\nکارگەی سەرەکی پۆرشە\n(١٩٣١؛ ٩٠ ساڵ لەمەوپێش (١٩٣١))\nۆڵفگانگ پۆرشە ئۆلیڤەر بلومە CEO\nئۆتۆمبێل، دارایی، ئەندازیاری و بەڕێوەبردنی سەرمایە revenue = €21.533 billion (2015 annual report)\n€3.404 billion (2015 annual report)\n€2.335 billion (2015 annual report)\n€29.143 billion (2015 annual report)\n€10.700 billion (2015 annual report)\nپۆرشە لەلایەن گرووپی فۆلکسڤاگنەوە خاوەندارێتی دەکرێت.\n٢ جەنگی جیھانی دووەم\nفێردیناند پۆرشە لە ساڵی ١٩٣١ کۆمپانیایەکی دامەزراند بە ناوی "Dr. Ing. h. c. F. Porsche GmbH" کە نووسینگەی سەرەکی کۆمپانیاکە لە ناوشاری شتوتگارت بوو لە ئەڵمانیا، کۆمپانیاکە تایبەت بوو بە ڕاوێژکاری و گەشەپێدانی بزوێنەری ئۆتۆمبێل بەڵام کۆمپانیاکە ھیچ ئۆتۆمبێلێکیان نەبوو کە بە ناوی خۆیانەوە بەرھەمی بھێنن.\nیەکەم کاریش کە کۆمپانیاکە وەری گرت بریتیبوو لە بۆندێک کە لەگەڵ دەسەڵاتدارانی دەوڵەتی ئەڵمانیا بۆ دروست کردنی ئۆتۆمبێلی خەڵک "فۆلکسڤاگن" بە جۆرێک بێت کە بۆ ھەموو کەسێک ببێت. یەکەم ئۆتۆمبێلیش کە بەرھەمیان ھێنا فۆلکسڤاگن بیتڵ بوو، کە تا ئێستاش بە سەرکەووتووترین ئۆتۆمبێل دادەنرێت لە جیھاندا.\nپۆرشە لە ساڵی ١٩٣٩ سوودێکی زۆریان وەرگرت لە فۆلکسڤاگن بیتڵ بۆ دروستکردنی یەکەم ئۆتۆمبێلی خۆیان بە ناوی پۆرشە ٦٤.\nجەنگی جیھانی دووەمدەستکاری\nلە جەنگی جیھانی دووەم ئاراستەی بەرھەمەکانی فۆلکسڤاگن گۆڕدرا بۆ بەرھەمی سەربازی، کە دەستیان کرد بە بەرھەم ھێنانی فۆلکسڤاگن بیتڵی سەربازی.\nپۆرشە لەو ماوی جەنگەدا ھەستا بە درووستکردنی دیزاینی چەندین تانکی بەھێز بۆ Tiger I و Tiger II، ھەروەھا پۆرشە گەشەی بە تانکی زۆر بەھێزی ماوس دا لەو ماوەیەدا. دواتر دوای جەنگ فۆلکسڤاگن کەوتە ژێردەستی بەریتانیەکان بە تەواوی کارگەی فۆلکسڤاگنیان کۆنترۆڵ کرد، ھەر بۆیە فێرری پۆرشە (کوڕی فێردیناند پۆرشە) ھەستا بە بیرۆکەیەک کە خۆیان ئۆتۆمبێلی تایبەت بە خۆیان بەرھەم بھێنن، یەکەم ئۆتۆمبێلی خۆیان درووست کرد بە ناوی پۆرشە ٣٦٥.\n^ ی ا ب پ ت "Porsche AG Annual Report 2015" (PDF). لە ڕەسەن (PDF)ەوە ئەرشیڤ کراوە لە 24 September 2016. لە ڕێکەوتی ٣١ی ئابی ٢٠١٦ ھێنراوە. پارامەترەکە |deadurl= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "ویکیپیدیای ئینگلیزی".\nکۆمنزی ویکیمیدیا، میدیای پەیوەندیدار بە پۆرشە تێدایە.\nوەرگیراو لە «https://ckb.wikipedia.org/w/index.php?title=پۆرشە&oldid=660284»\nدواجار لە ٠٩:٤٨ی ٢٩ی کانوونی دووەمی ٢٠٢٠ دەستکاری کراوە\nئەم پەڕەیە دواجار لە ٠٩:٤٨ی ٢٩ی کانوونی دووەمی ٢٠٢٠ نوێ کراوەتەوە.


25 ئه‌یلول, 2020 KJARزنان شرقعبدالله اوجالان\nلە ئێران و ڕۆژهەڵاتی کوردستان ڕۆژ بە ڕۆژ ،کێشە کۆمەڵایەتیەکان قوڵتر دەبێتەوە. لە سەرەتادا ژنان ، لە بەرامبەر گەنجان ، گەلانی عەرەب ، کورد ، بەلوچ ، ئازەر و باوەڕیە جیاوازەکان، ئەو دەسەڵاتە فاشیستەی کە دەیەوێت ڕێگەی هەناسەدانیان لێ بگرێت ، لە ئارادایە . ڕژێمی ئێران لە سەرەتا دا لە رۆژهەڵاتی کوردستان و بە گشتی ئێران لە ڕێگەی سیاسەتی قڕکردنی ژنان قڕکردنی کۆمەڵگای زیاتر کردووە . لە بەرامبەر ئەمەشدا ڕۆژ لە دوای ڕۆژ زیاتر ئاشکرا و ڕوون دەبێتەوە کە هێزی ریشەیی و چالاکی تێکۆشانی ئازادی و دیموکراسی ژنانن .لەم ساڵانەی…\n8 نیسان, 2020 KJAR\nجوانا سنە ئەندامی کۆردیناسیۆنی کۆمەڵگای ژنانی ئازادی رۆژهەڵاتی کوردستان (کەژار) بەشداری بەرنامەی دەنگی شیلان لە رادیۆ دەنگی وڵات بوو و سەبارەت بە ٤ی نیسان و هەروەها ڤایرۆسی کرۆنا هەڵسەنگاندنی کرد و لە کۆتاییدا بانگەوازی کەژار لە گەلی رۆژهەڵاتی کوردستان و ئێرانی راگەیاند بۆ ئەوەی لەبەرامبەر سیاسەتەکانی رژێمی ئێران زیاتر خۆیان بپارێزن. "٤ی نیسان لە رۆژهەڵاتی کوردستان وەکوو مێژوویەکی لێهاتووە " جوانا سنە ٤ی نیسان لەدایکبوونی رێبەر ئاپۆی وەکوو لە دایکبوونی گەلانی جیهان، لە دایکبوونێکی نوێ بۆ گەلانی بندەست و هەروەها بۆ ژنان پێناسە کرد. جوانا سنە بەمشێوەیە ئاماژەی بە سێ…


لەناو هۆڵی پەرلەمانداشەڕەقسە لەنێوان حەنان فتلاوی وپەرلەمانترێكی تردا دروست دەبێت\nلە كۆبونەوەی ئەمڕۆی پەرلەمانی عێراقدا دا شەڕەقسە لەنێوان حەنان فتلاوی و پەرلەمانێكی كوتلەی ئەحرادا لەسەر بانگهێشتی وەزیری پەروەردە بۆ پەرلەمان دروست دەبێـت. سەرچاوەكانی هەواڵی ناوخۆی…\n750 هەزار هاوڵاتی لە موسڵ ڕێگەی دەرچوونیان نییە\nڕێكخەری كاروباری پەنابەرانی سەربە نەتەوە یەكگرتووەكان رایگەیاند، بەسەدان هەزار هاوڵاتی لەبەشی خۆرئاوای موسڵ ڕێگەی دەرچوونیان نییە. (لیزا گراندی) ڕێكخەری كاروباری پەنابەرانی سەربە نەتەوە یەكگرتووەكان لەعێراق…\nئێران ژەنەرالێكی باڵا وەك باڵیۆز لەعێراق دەستنیشان دەكات\nچەند سەرچاوەیەكی هەواڵی باس لەوەدەكەن، ئێران نیازی وایە باڵیۆزەكەی لەشاری بەغدا بە گەورە ژەنەرالێكی سەربازی بگۆڕێت. ماڵپەری (عەسری ئێران) ی بڵاویكردۆتەوە، حكومەتی تاران نیازی وایە…\nپنتاگۆن : داعش لەخۆرئاوای موسڵ شەڕێكی سەخت دەكات\nبەرپرسێكی پنتاگۆن رایگەیاند، گومان دەبرێت گروپە چەكدارەكانی داعش لەخۆرئاوای شاری موسڵ شەڕێكی سەخت بكەن. عەقید (برێت سێلڤا) یەكێك لە بەرپرسانی پنتاگۆن لەواشنتۆن بۆ رۆژنامەنووسان رایگەیاندووە،…\nسوپای عێراق گەڕەكی سدیقی لەژێر چنگی داعش دەرهێنا\nسوپای عێراق رایگەیاندووە، لەدوێنێوە توانیویانە شەش گەڕەكی شاری موسڵ لەژێر چنگی گروپە چەكدارەكانی داعش رزگار بكەن. بەپێی راگەیەندراوێكی سوپای عێراق، ئەمڕۆ چوارشەممە توانیویانە گەڕەكی سدیق…\nعێراق هێڵێكی نەوت دەداتە ئێران\nجێگری وەزیری نەوتی ئێران ڕایگەیاند، ووڵاتەكەیی و عێراق سەبارەت بە هێڵی نەوت و پەرەدان بە دوو كێڵگەی نەوتی هاوبەش ڕێككەوتوون. ئەمیر حوسێن زەمانی جێگری وەزیری…\nداعش دەگەڕێتەوە ئەم گەڕەكەی موسڵ\nگروپە چەكدارەكانی داعش رایانگەیاندووە، شەڕێكی سەخت لەگەڕەكەكانی خۆرهەڵاتی موسڵ بەردەوامی هەیە. ئاژانسی ئەعماقی سەربە داعش رایگەیاندووە، دوێنێ لەڕێگەی ئۆتۆمبێلی بۆمب ڕێژكراو هێرشیان كردۆتە سەر هێزەكانی…\nعەبادی : توركیا پاشەكشە بكات، پەیوەندییەكان ئاسایی دەبنەوە\nسەرۆك وەزیرانی عێراق رایگەیاند، مەرجی ئاسایی بوونەوەی پەیوەندییەكانی نێوان بەغداو ئەنقەرە پاشەكشەی هێزە توركییەكەیە لەنزیك شاری موسڵ.(حەیدەر عەبادی) سەرۆك وەزیرانی عێراق لەدیدارێكی تەلەفزیۆنیدا رایگەیاند، ئاسایی…\nئیمزا لەسەر بودجەی ساڵی 2017 كرا\nسەرۆك كۆماری عێراق واژووی لەسەر پڕۆژە یاسای بودجەی ساڵی (2017) ی ووڵات كرد، كە پێشتر لەئەنجوومەنی نوێنەران پەسەندكرابوو. نووسینگەی راگەیاندنی سەرۆك كۆماری عێراق بڵاویردۆتەوە، (د.…\nپەڕەى 475 لەکۆى 632 پەڕەدا


ژیان | کوردستان | چەند نهێنییەک لەبارەی هێنانى ئۆتۆمبێلى خوار مۆدێل و ڕەقەمکردنیان بڵاودەکرێتەوە\nتەندروستی عێراق: ژمارەی گیانلەدەستدان بە کۆرۆنا بەرەو کەمبوونەوە چووە\n2020-12-02 | 1556 جار خوێندراوەتەوە\nئەندامێکی پەرلەمانی کوردستان چەند نهێنییەکی سەبارەت بە هێنانى ئۆتۆمبێلى خوار مۆدێل و ڕەقەم کردنیان بڵاودەکاتەوە و دەڵێت، لەسنورى فیشخاپورەوە مەکینەى دەبابە بە قاچاغ ڕەوانەى سوریا کراوە.\nدابان محەمەد پەرلەمانتاری گۆڕان لە پەرلەمانی کوردستان رایگەیاند، لە دەروازەی حاجى ئۆمەران، بە کۆنتێنەرى داخراو ئۆتۆمبێل داخڵ دەکرێت و لە ئیبراهیم خەلیلیش، لە دیوى تورکیا و هەرێم گەراجى گەورە هەیە و سەدان ئۆتۆمبێلى خوار مۆدێلى 2018 تێدا مۆڵکراوە و بە دەیانیش داخل دەکرێن.\nئاشکراشیکرد، زیاتر لە 45 ئۆتۆمبێل لە خاڵى سنورى پەروێزخان، دەستى بەسەردا گیراوە و سەدانى تر داخڵکراوە.\nوتیشی، لە باشماخ ڕێژەکە زیاترە و نوسینگەى هێنانى ئۆتۆمبێل لە عەقارییە، دوو برا کارەکە دەکەن و بۆ داخڵکردنى هەر ئۆتۆمبێلێک 6 هەزار و 500 دۆلار وەردەگرن.\nدابان محەمەد راشیگەیاند، "بەرپرسى یەکەم، وەزارەتى ناوخۆ و بەتایبەت وەزیرى ناوخۆى حکومەتى هەرێمە، بە فەرمانى (2909) لە 13ى 2 ى 2020 ە ئەنجومەنى وەزیران، وەزیرى ناوخۆ ڕاسپێردراوە، بە کارى ڕێکخستنەوە و بەڕێوەچونى خاڵە سنورییەکان! لەگەڵ زیادبونى ڕێژەى ئۆتۆمبێلەکان و پڕبونى گەراجەکان لە دهۆک، هەولێر و سلێمانى، ناو بەناو، لەژێر فشاردا! بە بڕیارى وەزارەتى ناوخۆ و بۆ ماوەیەکى دیاریکراو ژمارە دەدرێت بەو ئۆتۆمبێلانە، کە دواتر بەشى زۆریان ڕەوانەى باشور و ناوەڕاستى عێراق دەکرێن" .\nئەو پەرلەمانتارەی گۆڕان ئاماژەی بەوەشکرد کە بازرگانى و کارى قاچاغى ئۆتۆمبێل، گەیشتوەتە ئاستێک مەکینەى دەبابە لەسنورى فیشخاپورەوە، ڕەوانەى سوریا کراوە، کە لە تورکیاوە هاتووە.\nروونیشیکردەوە، چوار مەکینەى دەبابە، لە گەراجێکى دهۆکەوە لە ژێر خۆراکەوە بارکراوە بۆ فیشخاپور و دواتر بۆ سوریا، راشیگەیاند، "ئێستا نزیکەى 15 بۆ 20 هەزار ئۆتۆمبێل داخلکراون، گەراج هەیە لە سلێمانى، 70 ئۆتۆمبێلى تێدا مۆڵکراوە، خەڵکى دەستڕۆشتو و باڵا ئەم کارە دەکان و قەبارەى ئەو پارەیەى دەستیان دەکەوێت سەدان ملیۆن دۆلارە" .


کاوە محمود/ ئەزمونی چین لە ڕووبەڕووبونەوەی گەندەڵی\nگەندەڵی یەکێکە لە دیاردە کۆمەڵایەتییە مەترسیدارە جیهانییەکان کە ڕاستەوخۆ دووچاری سەرجەم کۆمەڵگای مرۆڤایەتی بۆتەوە، و کارکردن بۆ قەڵاچوکردن و نەهێشتنی گەندەڵی ڕاستەوخۆ پەیوەندی بە کاری حکومەت و ڕەوشی گشتی دەوڵەتەوە هەیە.\nکۆمەڵگای چین بەشێکە لە کۆمەڵگای مرۆڤایەتی و جیهانی کە بە شێوازی جۆراجۆر و بە پێی پەرەسەندنی ڕەوشی ئەو وڵاتە دیاردەی گەندەڵی تیایدا هەبووە.\nحزبی شیوعی چین هەر لە سەرەتای دامەزراندنیەوە درکی بە مەترسی دیاردەی گەندەڵی کردوە، و پێی وابووە کە حزب و دیاردەکانی گەندەڵی دوو دوژمنی سەرسەختی یەکترن، وەک ئاگر و ئاو وان.\nحزبی شیوعی چین لە پێنجەمین کۆنگرەی نیشتمانی خۆیدا دەزگای پشکنینی دیسپلین ـ لێژنەی چاودێری و پشکنینی ناوەندی ـ دامەزراند. ئەمەش یەکەمین هەنگاوی سەرەتایی بوو بە مەبەستی دانانی پێوەر بۆ چاودێری نێو حزب و ڕووبەڕووبوونەوەی گەندەڵی.\nلە ئاکامی پەرەسەندنی ئەزمونی بنیاتنانی سۆشیالستی بە قۆناغە جۆراجۆرەکانییەوە، کارکردن بۆ دژایەتی کردنی گەندەڵی و هەنگاونان بۆ سەروەری دەستپاکی لە کاری حزب و دەوڵەتدا، بەردەوام بووە.\nئەگەر لە ئەزمونی هەندێ وڵاتی دیکە گەندەڵی تەنها بواری کاری حکومی و دەزگاکانی دەوڵەت بگرێتەوە، ئەوا لە ئەزمونی چیندا و بەو پێیەی کە حزبی شیوعی حزبی حوکمرانە و سەرکردایەتی دەوڵەت دەکات، ئەوا پێوەرەکانی قەڵاچوکردنی گەندەڵی کاری حزب و دەوڵەتی، گرتۆتەوە.\nتانگ شیاو جیوی نوسەری کتێبی پێناسەکردنی حزبی شیوعی چین دەڵێت: لەگەڵ دامەزراندنی چینی نوێ لە ساڵی 1949دا و حوکمرانیکردنی حزبی شیوعی، کۆمیتەی ناوەندی بۆ پشکنینی دیسپلین درووست بوو. ئەم کۆمیتەیە سێ ئەرکی هەبوو. یەکەمیان: پشکنین لەو ڕەفتارانەی کە دژ بە دیسپلین لە رێکخراوە حزبییەکان و لە ڕەفتاری کادیر و ئەنداماندا هەبووە. دووەم: کارکردن بۆ جێبەجێکردنی سزای حزبی بە هۆی ئەو پێشێلکردنانە. سێیەم: چەسباندنی هۆشمەندی سەبارەت بە گرنگی دیسپبلین لە نێو حزبدا.\nلەو سەردەمەدا حزب بە مەبەستی پاراستنی دەستپاکی لە کاری دەسەڵاتی نوێی گەل، قەڵاچوکردنی سێ بابەتی ڕاگەیاند کە بریتی بوون لە قەڵاجۆکردنی گەندەڵی، و دەستبڵاوی، و بیروکراسی.\nدوواتر حزب پێنج بابەتی دیکەی خستە ئەم لیستەوە، کە بریتیبوون لە نەهێشتنی بەرتیل و خۆدزینەوە لە باج، و دەستبردن بۆ ماڵومولکی گشتی، و گزیکردن لە پرۆژەکان، و دزینی هەواڵی ئابوری. لە سایەی ئەم ئاراستەیەدا هەڵمەتی دژایەتی کردنی گەندەڵی و گەندەڵکران کرا، و تا ڕادەیەکی باش شکۆمەندی بۆ روحی دادپەروەری و دەستپاکییەکی پێگەرد، پارێزرا.\nلە دوای یانزەهەمین کۆنگرەی حزب، و پاش تەواوبوونی قۆناغی شۆڕشی ڕۆشنبیری، لە ساڵی 1978 قۆناغی چاکسازی و کرانەوە لە چین دەستی پێکرد، و جەقی کارەکانی حزب و دەوڵەت بەروە بنیاتنانی ئابوری و جێبەجێکردنی چاکسازی و کرانەوە بە سەرکردایەتی تنگ شیاو بینغ، دەستیپێکرد. لەم قۆناغەدا کە سەرەتای باسکردنی چەمکی ئابوری بازاڕ بە تێگەیشتنی جینی بوو، کار بۆ نەهێشتنی گەندەڵی و ڕاگرتنی تاوانی ئابوری مەترسیدار وەک قاچاخچیتی و بەرتیل وەرگرتن و دەسکەوتنی دراوی بیانی بە شێوەیکی نا شەرعییانە و دەستبردن بۆ موڵکوماڵی گشتی، کرا.\nتانگ شیاو جیوی لە هەمان کتێبدا دەڵێت: هاوکات لە گەڵ هەنگاونان بۆ فراوانکردنی ئابوری بازاڕی سۆشیالستی، دیاردە و تاوانی گەندەڵی فراوان بوو. ئەمەش وای کرد کە حزبی شیوعی چین سێ بابەتی نوێ بۆ ڕووبەڕووبونەوی گەندەڵی بخاتە ڕوو. یەکەمیان: پێداگرتن لە سەر دەستپاکی کادیری سەرکردایەتی حزب و دیسپلینی زاتی. دووەمیان: لێکۆڵینەوە لە پێشێلکردنی قانون و دیسپلین، و سزادانی پێشێلکەران. سێیەمیان: ڕاستکردنەوە و چاکسازیکردن لە ئاراستەی هەڵەی دەزگاکان و کارە پیشەییەکان.\nهاوکات لە گەڵ بریاردانی کۆمەڵێک یاسا بۆ نەهێشتنی گەندەڵی، حزب جەختی لە سەر بابەتی پەروەردە و فێرکردن، و دانانی سیستمی قانونی بۆ زامنکردنی ڕووبەڕووبونەوەی گەندەڵی، و نەهێشتنی زەمینەی گەندەڵی، لە رێگای فراوانکردنی بوارەکانی چاکسازی، کردەوە.\nحزبی شیوعی چین لە میانەی سیاسەتی ڕووبەڕووبونەوەی گەندەڵیدا کۆمەڵێک خاڵی سەرەکی دەستنیشان کرد کە نیشانەی ئەوەیە دیاردەی گەندەڵی پەیوەندی بە سەرجەم بواری رێکخستنی کاری دەوڵەت و حزبەوە هەیە. ئەو خاڵانە کە لە زانیاری و بڵاوکراوەکانی دەوڵەتی چین سەبارەت بەم دیاردەیە هاتووە، دەکرێ بە کورتی بەم جۆرە ئاماژەیان پێ بکەین:\n1ـ چاککردنی بنیاتی سیاسی لە دەوڵەت و لە سیستمی سیاسی چین و لە کاری حزبی شیوعی چین.\nهەڵبەتە ئەم بابەتانە خۆی لە پەرپێدان و فراوانکردنی دیموکراسی سۆشیالستی، و پێگەیشتنی سیستمی یاسای سوشیالستی و کارکردن بە پێی یاسا، و ماوەنەدان بە هیج دەسکەوتێک کە لە دەستور و قانوندا ئاماژەی پێ نەکرابێت، بەدی دەکرێت، و لە هەمان کاتیشدا کار بۆ ئەوە بکرێت کە گەل بەسەر دەوڵەتدا سەروەر بێت. بەم جۆرە مەترسی گەندەڵکارانی نێو دەزگاکانی حزب و دەوڵەت کە دەیانەوێ لە سەر بەرژەوەندی گەل دەوڵەمەند بن، بنبڕ دەکرێت.\n2ـ بڵاوکردنەوەی هۆشمەندییەکی بۆخت بۆ بەربەرکانی گەندەڵی، لە رێگای جەختکردن لە سەر بنیاتنانی ئایدیۆلۆجی، وبڵاوکردنی هزری حزب، و رۆشنبیرکردنی کادیرەکانی حزب و دەوڵەت بە گرنگی تێکۆشان دژ بە گەندەڵی، و بەکارهێنانی ڕاگەیاندن و دەزگاکانی ئێزگە و تەلەفزیۆن بۆ ریسواکردنی گەندەڵکاران و ئاماژەکردن بە ناویان و بە سزاکانیان، و هوشیارکردنەوەی خەڵک سەبارەت بە نەریتەکانی دەستپیاکی و ڕوونی، و بەکارنەهێنانی دەسەڵات لە پێناوی بەرژەوەندی تایبەت.\n3ـ نەهێشتنی گەندەڵی بە پێی یاسا.\nسەبارەت بەم بابەتەش لەگەڵ هەنگاونان بۆ ئابوری بازاڕی سۆشیالستی، و بە مەبەستی ئاراستەکردنی کاری کادیرانی حزب و دەوڵەت، کۆمەڵێک یاسا بریاردرا بۆ ئەوەی کارەکان بە شەفافیەت و دەستپاکی بەرێوە بڕوات، و لە ئاستی کاری حزبیشدا بریاری کۆمەڵێک ریسا درا بۆ نەهێشتنی دەستبڵاوی و سوود وەرگرتن لە پلە و پایەی حزبی، و زیادەڕۆیی لە خەرجی سەفەرکردنی و ئاهەنگ رێکخستن و... هتد. بۆ ئەم مەبەستەش لە نێو کاری حزبیدا دوو هەزار رێنمایی بۆ رێکخستنی ئەم بوارە بریار دراوە.\n4ـ چاودێری کردنی کادیری سەرکردایەتی حزب و سەرجەم بەرپرسە گەورەکانی فەرمانگە حزبی و حکومییەکان.\n5ـ ناردنی لێژنەی بینین و لێکۆلینەوە و پشکنین بۆ چاودێری کردنی کاری سەرکردایەتی و کادیری حزبی و حکومی، و ئامادەکردنی ڕاپۆرت سەبارەت بە پابەندبوونیان بە جێبەجێکردنی هێڵی گشتی سیاسەتی حزب و دەوڵەت.\n6ـ دانانی لێژنەی دیسپلین لە سەر ئاستە جیاوازەکانی کاری حزبی بە مەبەستی بەدوواداچونی کاری ئەو ئەندام و کادیرە سەرکردایەتییانەی کار و ئاخافتنیان یەک نییە، و لەپێناوی بەرژەوەندی تایبەتی خۆیاندا، کار دەکەن.\n7ـ دانانی سیستمی بەرپرسی ئابوری بە مەبەستی وردبینی ژمێریاری بۆ خەرجی کادیرە سەرکردایەتییەکان لە ئاستی پارێزگاکاندا، و چۆنێنی خەرجکردنی دارای گشتی لە کاتی سەفەرکردن و مانەوە و ئەنجامدانی ئەرکدا.\n8ـ وەرگرتنی ڕا و ڕاپۆرتی لێژنەکانی دیسپلین لە کاتی پێشخستن و دەستنیشانکردنی کادیری سەرکردایەتی لە ناوچە و فەرمانگەکاندا.\n9ـ بەکارهێنانی سیستمی پێدانی زانیاری بۆ جەماوەر لە چۆنێنی کار بەرێوەبردن وەک رێگایەک بۆ بوونی چاودێری جەماوەر بە سەر کارەکانی حزب و حکومەتدا. لە هەندێ شوێنیشدا سوود لە تەکنەلۆجیای سەردەم و ئەنتەرنێت بۆ بابەتی چاودێری و پێدانی زانیاری بە جەماوەر، پیادە کرا.\n10ـ بەکارهێنانی شێوازی ڕاپۆرت پێشەکەشکردن لە سەرکردایەتی شوێنەکانەوە بۆ کۆنگرەکانی نوێنەرانی کرێکاران و فەرمانبەران، بەتایبەتی ئەو بابەتانەی پەیوەندییان بە دەستپاکی و دیسپلینی زاتییەوە هەیە. ئەم شێوازە لە پاش حەڤدەهەمین کۆنگرەی حزب فراوان بوو.\nحزبی شیوعی چین کۆمەڵێک ئەزمونی دەوڵەمەندی لە بواری نەهێشتنی گەندەڵی پەیدا کرد. فەرمانگە بەرپرسەکانی دژ بە گەندەڵی لە نێو حزب و حکومەتی چین لە سێ بواردا کارەکانیان جێبەجێ دەکرد:\nـــ پاراستنی دەستپاکی و دیسپلینی زاتی کادیرە سەرکردایەتییەکان.\nـــ پشکنین و ماوەنەدان بە پێشێلکردنی رێسا و یاساکان.\nـــ خستنە ڕووی رەفتاری نابەجێی و خراپی فەرمانگە و کەرتەکان.\nهاوکات لە گەل ئەم خاڵانەدا، حزب لە دژایەتیکردنی بۆ گەندەڵی جەختی لەسەر گرنگی بواری ڕەوشتی ئایدیۆلۆجی، و دیسپلینی حزب، و پابەندبوون بە یاسای دەوڵەت، دەکردەوە.\nشایانی باسە پێش ئەنجامدانی نوزدەهەمین کۆنگرەی حزبی شیوعی چین، دەستەی نەهێشتنی گەندەڵی لە حزبدا ڕایگەیاند کە یەک ملیون وسێسەد و چل و سێ کەس لە دووای هەژدەهەمین کۆنگرەی حزبەوە تا پێش کۆنگرەی نوزدەهەم، واتە لە ساڵی 2012 تا 2017 لە گەندەڵییەوە تێوەگلاون. ئەوانەی کە سزادراون 648 هەزار لێپرسراوە لە سەر ئاستی گوند و شارەوانییەکان، و 38 هەزار لە بەرپرسانی نێو وەزارەت و فەرمانگە حکومییەکان، و لەهەمان کاتدا یەک ملیون و سێسەد هەزار سکاڵا سەبارەت بە بەرتیل وەرگرتن تۆمار کراوە.\nڕاپۆرتی نۆزدەهەمین کۆنگرەی حزبی شیوعی چین کە لە ساڵی 2017 بەسترا ئاماژە بۆ ئەوە دەکا کە سەرکەوتنێکی بەرچاو لە چیندا لە قەڵاچۆکردنی گەندەڵی وەدەس هاتووە. لە ڕاپۆرتەکەدا هاتووە کە جەماوەری گەڵ بە تەواوی قینیان لە دیاردەکانی گەندەڵییە، کە گەورەترین مەترسییە دوچاری حزبمان دەبێتەوە. حزب ناتوانێ یاسای خولی حەتمیەتی مێژووی خۆی تەواو بکات، و سەقامگیری سیاسی بەردەوام بۆ حزب و دەوڵەت مسۆگەر بکات تەنها بەجەخت کردن و بەردەوامبوون لەسەر کاروانی نەهێشتنی گەندەڵی نەبێت، بەجۆرێک چارەسەری لق و پۆپەکان و چارەسەری بنبڕی گەندەڵی لە هەمان کاتدا، بکات، کە ئەمەش ڕاستوڕەوانی کادیران و دەستپاکی حکومەت، و ڕوونی و شەفافیەت لە سیاسەتدا، دەپارێزیت.\nهەر لە راپۆڕتی کۆنگرەدا هاتووە کە: تا ئێستا ڕەوشی نەهێشتنی گەندەڵی ئالۆز و مەترسیدارە، و دەبێ هەڵوێستی یەکلاکەرەوە بۆ وەدسهێنانی سەرکەوتنمان، هەبێت... دەبێ لە کارەکانمان بۆ نەهێشتنی گەندەڵی بەردەوام بین، و هیچ ناوچەیەک نەبێت لە دەرەوی ئەم کارانەمان بێت، و ناکرێ بە هیچ شێوەیەک چاوپۆشی لە گەندەڵی بکەین... دەبێ گەندەڵکاران بگرین و بیاندەینە دادگا، و ڕێڕەوی یاسای نیشتمانی دژ بە گەندەڵی بەرەو پێشەوە بەرین، و دەوڵەمەندی کەین، بە جۆرێک کەس نەوێریت کاری گەندەڵی بکات.\nشی جین بینگ لەو وتارەی کە لە دووەمین کۆبونەوەی تەواوی کۆمیتەی ناوەندی پشکنینی دیسپلینی حزبی دووای هەژدەهەین کۆنگرەی حزب پێشکەشی کرد باس لەوە دەکات کە تا ئێستا ڕەوشی تایبەت بە نەهێشتن و دژایەتیکردنی گەندەڵی دژوار و قورسە، و مەسەلەی پەرەپێدانی کاری حزب و بنیاتنانی دەستپاکی و ڕووبەڕووبونەوەی گەندەڵی ئەرکێکی ئاڵۆز و پیرۆز و درێژخایەنە... و پێویستی بە وریابوونی بەردەوام هەیە، و کلیلی ڕووبەڕووبونەوەی گەندەڵی دوو وشەیە، (بەردەوامبوون و درێژەپێدان). بۆیە دەبێ بە ورەیەکی توندو تۆڵ هەرچییەک ڕوو بدات، بەردەوام بەرەنگاری گەندەڵکار ببینەوە، و لە هەر شوێنێکدا بێت سزا بدرێن، و ئەو زەمینەیە کە ئاسانکاری بۆ گەندەڵی دەکات، نەهێڵین.\nشی جین بینگ لەو وتاریەدا ئاماژە بە ئەرکەکانی ئەندامانی حزب دەکات کە دەبێت ئەو بابەت و شتە نەگەتیفانەی ئەندامی حزب داوا دەکات خەڵکی نەیکات، دەبێ پێشتر ئەندامی حزب خۆی نەیکات... بۆیە دەبێ لە خەرجیدا دەسبڵاو نەبێت، و بیر لە هەڵپەکردن بۆ جێژوەرگرتن و خولیای زێدەڕۆیی لە خەرجی، نەکاتەوە.\nلە چوارچێوەی ئەم هەلوێستە توند و یەکلاکەرەوە و مەبدەئییانە دژ بە گەندەڵی، شی جین بینگ جەخت لەوە دەکاتەوە کە لە هەڵمەتی دژ بە گەندەڵی نابێ بە سەری پلنگ دەست پێبکەین و بە کلکی مار کۆتای بە کارەکانمان بهێنین، و مەبەستی لەم پەندە چینییەش ئەوەیە کە ناکرێ بە گۆژم دەست پێبکەین و دووایی سارد بینەوە. بۆیە لەو وتارەیدا ئاماژە بە گرنگی ڕاوکردنی پڵنگ و مێش و مەگەزیش، دەکات، بەو مانایەی لە دژایەتی کردنی گەندەڵیدا نابێ دەس لە کەس بپارێزین و دەبێ سەران و گەورە گەندەڵەکان و گەندەڵە بچوکەکانیش لە بازنەی چاودێری و سزاداندا بن.\nلە کۆبونەوەیەکی مەکتەبی سیاسی حزب لە 19ی نیسانی 2013 شی جین بینگ دەستنیشانی سێ خاڵی گرنگ لە کارکردن بۆ نەهێشتنی گەندەڵی دەکات. یەکەمیان ئەو ئەزمونەیە کە حزب لە میانەی کارکردنی دژ بە گەندەڵی و بۆ دەستپاکی، وەدەستی هێناوە. دووەمیان کەلتوری دەستپاکی کە لە مێژووی وڵاتدا هەبووە. سێیەمیان توێژینەوەی دەسکەوت و سەرکەوتنەکان و شیکردنەوەی کەموکوڕییەکان.\nهەر لەو وتارەدا ئەمینداری گشتی حزب پێی وایە تێکۆشان بۆ نەهێشتنی گەندەڵی مەسەلەی ژیان و مردنە بە نسیبەت حزبەوە، و هەر بۆیە لە سەرجەم بابەت و تارەکانی سەبارەت بە نەهێشتنی گەندەڵی جەخت لەسەر دیسپلینی حزبی و پوختی کاری ئایدیۆلۆجی، و سەروەری گەل بە سەر دەسەڵات، ودەستپاکی لە کاری حزبی و حکومی، دەکاتەوە.


غوربەت ئیشک: پەدەکە لە باشوور بەرامبەر ژنان زیهنییەتی هاوشێوەی ئاکەپە مەهەپە پەیڕەو دەکات - Aryen News\nغوربەت ئیشک: پەدەکە لە باشوور بەرامبەر ژنان زیهنییەتی هاوشێوەی ئاکەپە مەهەپە پەیڕەو دەکات\nئاب 26, 2021 ئاب 26, 2021\nغوربەت ئیشک، ئەندامی ئەنجوومەنی عەشتار لە مەخموور بە ئاماژەدان بە دەستبەسەرکردنی سێ ئەندامەکەی ڕژاک لەلایەن ئاسایشی پەدەکەوە دەڵێ پەدەکە زیهنییەتێکی هاوشێوەی ئاکەپە مەهەپەی بەرامبەر بە ژنان هەیە.\nئەندامی ئەنجومەنی عەشتاری مەخمور لەسەر ئەو سێ ئەندامەی ڕێکخراوی ژنانی ئازادی کوردستان، ڕژاک کە دوای بەشدارییان لە یادی شەهیدانی شەنگال دەستبەسەر کران، وتی: لە کوشتن و زیندانیکردنی ژناندا، مرۆڤ ناتوانێ ئاکەپە-مەهەپە و پەدەکە لەیەک جیا بکاتەوە.\nغوربەت ئیشک، بە ئاماژەدان بەوەی کە ئەو سێ ئەندامەی ڕژاک بۆ دەربڕینی هاوخەمیی بۆ خەڵکی شەنگال بەشداریی ئەو مەراسیمەیان کردووە، وتی: پەدەکە بە تایبەتی ژنانی پێشەنگ و ئازادیخواز دەکاتە ئامانج. ئەمەش بەهۆی ئەوەیە ترسی لە ژنان هەیە.\nغوربەت ئیشک لەبارەی شەنگال وتی: حەوت ساڵە خەڵکی ئێزدی خۆی بەڕێکخستن دەکات. هێزە دەسەڵاتدارەکان سەلماندیان کە ناتوانن ئەو خۆبەڕێکخستن کردنە قبووڵ بکەن.\nئەندامی کۆردیناسیۆنی ئەنجومەنی عەشتارداوای لە پەدەکە کرد، دەست لە خیانەت هەڵگرێت و دەستبەجێ ئەندامە دەستبەسەرکراوەکانی ڕژاک ئازاد بکات.\nزیاتر لە ٢٥ ڕۆژە سێ ئەندامی ڕێکخراوی ژنانی ئازادی کوردستان، ڕژاک، لەلایەن ئاسایشی پەدەکەوە دەستبەسەر کراون. لەم ماوەیەدا بنەماڵەکانیان سەرەڕای هەوڵی زۆر نەیانتوانیووە سۆراخێکیان بگرن و ڕێگەشیان نەدراوە پارێزەر بگرن.\nشۆڕای شاری تاران کارتۆن خەوی بە ئاسایی دەزانێت\nپێنج کرێکاری مەخمور لە لایەن هێزێکی تورکمانیەوە ئەشکەنجە دەدرێن


FTP | kurditgroup\nماڵەوە سه‌کۆ پرسیار و وەڵام\nخوێندنەوە ( ۔18۔ )\nئازیزان من ماڵپەڕێكم له (sol.dk) دروست كردبو بەڵام دەمێكه بەستراوه پەیوەندیم گرت لە گەڵ sol.dk لە‌و بارەوە باسم كرد وتیان ئێمه سوستیمەكەمان گۆڕاوه وەكو جارا‌ن نەماوه، دیسان پەیوەندیم لە گەڵیان گرت وتم ئەمەوێت ماڵپەڕەكەم بكەمەوه چی بكەم وتیان ئەبێت ماڵپەڕەكەت لەگەڵ پرۆگرامێكی FTP داگرە لەسەر oldftp.sol.dk ئە‌وكات دەكرێتەوه.\nبەڵام ئازیزان من لە FTP تێناگەم بەخوا وەنازانم ماڵپەڕ چۆن لە گەڵ FTP دادەنرێت گەر بتوانن یارمەتیم كەن لەو بارەوە زۆر سپاستان دەكەم چون زۆر پێویسه.\n1 / Aras\nبراكەم FTP ئاسانكاریت بۆ دەكات لە باركردن upload و ڕێكخستنی فایلەكانی لاپەڕەكەت.\nواتە تۆ لەلای خۆت لاپەڕەكان وەك جاران درسئت دەكەیت و شوێنی دیاریكراوی خۆت لە لاپەڕەكەبە FTP دەكەیتەوه و فایلەكانت upload\nپرۆگرامی WS_FTP پرۆگرامێكی سەركەوتووە و بڕۆ لێرە دایگرە :\nناو و ووشەی تێپەربوون و لاپەرەكەی خۆت بنوسە و پاش كردنەوەی وەك باسم كرد لەسەرەوە و فایلەكانت upload بكە\n2 / كەریم قوبادی\nدەستت خۆش بێت كاك كاوه بۆ ئەو پرۆگرامه.\nبەڵام بەخوا كاك كاوه سەری لەبەر دەر‌ناكەم كه چۆن بە كاری بێنم نازانم چۆن لەگەڵ ماڵپەڕەكەم ڕێكی خەم،\nبەڵام كاك كاوه لەماڵپەڕه ڕابردوەكەمدا زۆر شتی تیابو تۆ بڵێیت ئە‌و شتانه ما‌بن یان سڕاونەتەوه.؟\nزۆر سپاسی یارمەتیت دەكەم\n3 / Aras\nدڵنیابە هیچ شتێكت نەڕۆیشتووە..\nبۆ فێربوونی بەكار هێنانی FTP یان ئەو پرۆگرامە تەماشای "help" یارمەتییەكەی بكە بە وێنەوە باس كردووە.\n4 / Hamid\nبەڕێز كاك كەریم ماندوو نەبی! دەستی هاوڕێیانی دیكەش خۆش بێ.\nكاكە گیان ئەگەر مە بەستت لە پرۆگرامەكە یە و چۆن بەكاری دێنی؟ بە كورتی ئاوایە:\nكاتێك ماڵپەڕەكەت لە كامپیۆتەرەكەتدا چاك كرد و ئامادەی بڵاو بوونەوە لە سەر تۆڕ بوو. ئەوجار پرۆگرامی Cute FPTێكەت هەڵدەكەیت و لە بەشی هەوەڵی فایلەكانی سەرەوەدا لە بن flieدا Site manager هەڵدەبژێری و ئینجا چوارچێوەیەكت بۆ دەكرێتەوە كە لەوێدا دەبێ ناونیشانی ماڵپەڕەكەت و ئەو سەرڤەرەی شوێنەكەت لێ بە كردێ گرتووە، پڕ بكەیتەوە و لە كۆتایدا "ئۆكەی" لێ دەدەی و دەڕۆیتە نێو سەرڤەرەكەوە. لێرەدا چوار چوارچێوەت بۆ دەركێتەوە (دیارە پێوەندی بەوە هەیە كە چۆن داتنابێ) چواچێوەی سەرەوە تەنیا زانیاری یە، چوارچێوەی لای چەپ ئەو بەشەی كامپیۆتەرەكەیە كە تێیدای و چوارچێوەی لای راستیش شوێنەكەی تۆیە لە سەرڤەرەكەدا، چوارچێوەی بنەوەش، شێواز و ئەندازە و .. فایلەكان پیشان دەدا. ئینجا شتەكانت لە بەشی لای چەپەوە هەڵدگری و بیانگوازەوە بۆ نێو چوارچێوەی لای راست. ئینجا پرۆگرامەكەت لابەرە و پڕۆ لە سەر ئینترنێت چاو لە ماڵەكەت بكە. ئاو بێنە و دەستان بشۆ.\nتێبینی: ئەگەر شوێنەكان بە رێكوپێكی پڕ نەكەیەوە، لە ئف پی تی یەكەوە گرێ نادێی بە ئینترنێتەوە.\n5 / Hemen_7\nتكایە بەتێبینیەوه باسەكان بنوسن.كاك كاوه لینكی پرۆگرامێكی كەی ناردوه بۆ كاك كەریم كەناوی WS_FTP یه ئەوەی دابەزاندوه.\nبەڵام كاك حەمید تۆ باسی پرۆگرامێكی كەی بۆ ئەكەیت كەناوی (cute) ه\n6 / Hamid\nئۆكەی هێمن، ڕاست دەكەی. فرە ڕاستە. بەسەر چاو.\n7 / Afshin\nكاك كه ری م ئازیز باشترین پرۆگرام بۆ FTP پرۆگرامی Smart FTP یه من ته واوی پرۆگرامه كانی FTP م تێست كردوه كار كردن به م پرۆگرامه زۆر ئا سانه بۆ دا گرتنو پێوه ندی زیاتر ئێره ببینه\nئه مه ش بۆ دا گرتنی پرۆ گرا مه كه\n8 / ئاسۆ نادری\nكاك كەریم فەرموو ئەمە شیكردنەوەیەكه لەسەر WS_FTP PRO هیوادارم سوودی لێببینیت .\n9 / Hamid\nئەفشین دەڵێی ریكلام بۆ ئەو شیركەتە دەكەی؟! باشە با كاك كەریم ئەوەی تۆ بەكار بێنێ. جا توخوا كەس هەیە لە دونیا دا هەموو پرۆگرامەكانی ftp ی تاقی كردبێتەوە؟؟\n36 / ئاسۆ نادری\nدەمخۆش كاك حەمید ، وەڵا وەك ئەوەی كه من بیزانیم له ئێران هەموو ماڵپەڕەكانیان لێ بلۆك كردوون ، جا نازانم كاك ئەفشین هەموو پرۆگرامەكانی ف ت پ ی چۆن تاقیكردۆتەوە ، پێم وانیه هیچ كەسێكیش بتوانێ بڵێ فڵان پرۆگرام لەوانی دیكه چاكترە ، ئیمكانی هەیه كەخۆی ئەوەی پێ باش بێت ، بەڵام دروست نیه كه قسەی كەس بخاتە درۆوە.\n(به سوپاسه وه )\n37 / Afshin\nئازیزان من مه به ستم ڤا نه بو\nمن پرۆگرامی WS_FTP PRO م تاقی كردوه ته وه پرۆگرامه عه یبی ئه وه یه كه ناتوانێ ها و كات له گه ڵ 5 شوێن فایل ئاپ لۆد كا\nمن پرۆگرامی Cute FPT شم تاقی كردوه ته وه ئه م پرۆگرامه ش هه مان ئه یبی هه یه دی كه ی عه ی به كه ی ئه وه كه نا توانێ به شێوهی سمارت فایل بنێرێ\nئه گه ر ویست تان تا خراپی دی كه ی پرۆگرامه كانی7 FTP وه ك فرۆت په یج و هۆم سایت Ftp یان پئ ب لی شێر بنو سم بۆتان\n38 / Aras\nكاك كەریم كارەكەت مەیسەر بوو؟.\nكاك ئاسۆ نوسیوته:\nپێم وانیه هیچ كەسێكیش بتوانێ بڵێ فڵان پرۆگرام لەوانی دیكه چاكترە ...\n-> بۆ پێت وانیه، ئەی تاقیكردنەوە و كاركردن لەگەڵ پرۆگرامەكان هیچمان بۆ دەرناخەن ؟\n39 / ئاسۆ نادری\nكاك كاوە ، بۆ نە ئەگەر كەسێكی پرۆفیشیناڵ و تایبەتمەند بێت لەو بوارەدا ،\nبەڵام نەك كەسانێك كە هێشتا بە(نەک) دەنووسن (نه ک )\n40 / كەریم قوبادی\nزۆر زۆر سپاست دەكەم كاك ئاسۆ بۆ ئەو رونكردنەوه جوانەت،\nئێستا لەو بوارەوه تاڕادەیەك فێر بوم دیسان زۆر سپاست دەكەم هەر سەركەوتو بیت.\n41 / Afshin\nكاك كه ریم ئه ی من له باوه ژنه كەم :((\n42 / Kurditgroup_Anon\n43 / Kurditgroup_Anon\nئەرێ ئەم پرسیارە بۆ نوێ کراوەتەوە؟\nـ تکایە کارێک بکەن ئەو پرسیارانە وەڵامی خۆیان وەردەگرنەوە، ببەسترێن تاکوو دوای دوو، سێ ساڵ دیسان لە سەر سەکۆکە پەیدا نەبنەوە.\nئەگەر کەس یان کەسانێکیش لەو پێوەندیەدا پرسیاریان هەیه با لە بابەتێکی نوێدا بیگونجێنن.\nلەگەڵ رێزی تاتبەتی\n44 / هاوسەر\nمامە کەریم ئەزانیت چی بکە ؟\nلە شوێنی ئەدرەسی ئێکسپلۆرەردا بنووسە ftp.ناوی دۆمەینەکەت.net ,com.org.....\nئنجا پاش کەمێک داوای ناوو وشەی تێپەڕبوونی دۆمەینەکەت لێ ئەکات و ئیتر ئەتوانیت چیت بوێت فڕێی بدەیتە ناوی


وەزیری بەرگری ئەمەریکا لە پـۆستەکەی دەکشێتەوە\nی مانگی دوازده ٢١, ٢٠١٨\nجێمس ماتیس وەزیری بەرگری ئەمەریکا نامەی دەسـت لەکارکێشانەوەکەی ئاڕاستەی سەرۆک ترامپ کردووە و تیایدا دەڵێت مافی خۆتە کە وەزیرێکی بەرگریت هەبێت زیاتر تێڕوانینەکانی لە خۆتەوە نزیک بن.\nماتیس لە نامەکەی کە ئێوارەی پـێنجشەممە بڵاویکردەوە، هەروەها نووسیویەتی "جێی شانازیـمە وەک 26 هەمین وەزیری بەرگری ئەمەریکا کارم کردووە، ئەمەش بواری پـێدابووم لە پاڵ پـیاوان و ژنانی وەزارەتی بەرگری کاربکەم بۆ بەرگریکردن لە هاوڵاتیانمان و بەها باڵاکانمان."\nپاشان وەڵامی نووسینێکی سەرۆک ترامپ دەداتەوە کە تیایدا گوتبووی ناکرێت ئەمەریکا ببێتە پـۆلیسی ڕۆژهەڵاتی ناوەڕاست، جێم ماتیس دەڵێت "منیش وەکو تۆ لە سەرەتاوە گوتومە هێزەکانی ئەمەریکا نابێت ببنە پـۆلیسی جیهان.\nدەشڵێت یەکێک لە بنەما سەرەکیـیەکانی ئەو بڕوای پـێی هەبووە، بەهێزی ئەمەریکا لەو پەیوەندیـیە پـتەوەکانیدایە لەگەڵ هاوپەیمانان و هاوبەشەکانی، بۆیە ناکرێت ئەمەریکا بەرژەوەندیـیەکانی بپارێزیت بەبێ بەردەوامبوون لە هاوپەیمانێتیەکانی و ڕێزگرتن لێـیان.\nپاشان نووسیویەتی لە29 ی مانگی دووی ساڵی 2019 ، ئۆفیسەکەی لە وەزارەتی بەرگری جێدەهێڵێت. دەڵێت ئەم ماوەیە بەسە تاوەکو کەسێکی دیکە شوێنەکەی بگرێتەوە.\nسەرۆک ترامپ لای خۆیەوە دەست لەکارکێشانەوەکەی پەسەندکرد و لەسەر تویتەرەکەی نووسیویەتی جەنەڕاڵ جێم ماتیس لە کۆتایـیەکانی مانگی دووی داهاتوو خانەنشین دەبێت.\nدەڵێت لە ماوەی ئەو دوو ساڵەی لەو پـۆستەدا بووە خزمەتێکی زۆری کردووە و زۆر سوپاسی دەکات. هەروەها نووسیویەتی لەم نزیکانە ناوی وەزیرێکی نوێ ڕادەگەیەنرێت.


ئەمڕۆ پەرلەمانی كوردستان بووە دوو بەشەوە، بەشێكیان درێژەیان دا بە كارەكانی كارنامەی دانیشتنەكە، بەشێكی دیكەشیان داوایانكرد پرسی لێبڕینی موچە باسبكرێتەوە، دواتر گرژی دروستبوو و دەرگا لەسەر چەند پەرلەمانتارێك داخرا.\nپێشنیوەڕۆی ئەمڕۆ سێشەممە پەرلەمانی كوردستان دانیشتنی ئاسایی ئەنجامدا و بەرنامەی كار چەند تەوەرێكی تێدابوو، لەوانە خوێندنەوە بۆ چەند پڕۆژە و پێشنیازەیاسایەک بکات و دەنگ لەسەر پێشنیازەیاسای بە خاوەنكردنی ئەو زەوییانەش بدات، كە لە سنووری شارەوانییەكان زیادەڕۆییان لەسەركراوە.\nدوای ماوەیەك لە دەستپێكی كۆبوونەوەكە، دووبارە پرسی لێبڕینی موچە هاتەوە ناو گفتوگۆكان، بەشێك لە پەرلەمانتاران داوایان لە سەرۆكایەتیی پەرلەمان كرد باسی لێبڕین بكەنەوە و پەرلەمان بڕیار بدات بە هەڵگرتنی لێبڕینی موچە، سەرۆكایەتیی پەرلەمانیش پرسەكەی ڕەتكردەوە و بەو هۆیەوە گرژی و ئاڵۆزی دروستبوو و كۆبوونەوەكە بۆ ماوەیەك هەڵگیرا.\nدواتر كە كۆبوونەوەكە دەستیپێكردەوە، ڕێگەنەدرا نزیكەی 18 پەرلەمانتاری ئۆپۆزسیۆن و سەربەخۆ و لایەنەكانی دیكەش بچنە هۆڵی پەرلەمانەوە و دەرگای هۆڵی كۆبوونەوەیان لەسەر داخرا، بەشەكەی دیكەی پەرلەمانتارانیش لەسەر دانیشتنەكەی پەرلەمان و بەپێی كارنامەی كۆبوونەوەكە بەردەوام بوون.\nجیهان.. گیانلەدەستدان بە کۆرۆنا چوار ملیۆن کەسی تێپەڕاند\nگەنجێك لە هاوینەهەوارێکی دهۆك بەهۆی کارەباوە گیانیلەدەستدا\nئاسایشی سلێمانی: تۆمەتبارانی هەڵکوتانە سەر قوتابخانەکە ئازادنەکراون و بەیاسای سەربازی سزادەدرێن\nبەڕێوەبەرایەتیی ئاسایشی سلێمانی ڕوونکردنەوەیەکی لەبارەی ئەو تۆمەتبارانەی هەڵیانکوتایە سەر خوێندنگایەک و لێدانی خوێندکارێک و باوکی بڵاوکردەوە و ڕەتیدەکاتەوە…\nگەڕاندنەوەی تەرمی قوربانییانی نۆکەندی ئینگلیز بۆ هەرێمی کوردستان دواخرا\nدەزگای لوتکە بۆ کاروباری پەنابەران ڕایگەیاند، بڕیاربوو بەرەبەیانی سبەی تەرمی قوربانییانی نۆکەندی ئینگلیز بگەڕێندرێنەوە هەرێمی کوردستان، بەڵام گەشتەکە…\nنەتەوە یەکگرتووەکان هۆشداری دەدات لە هێرشی گروپێکی چەکدار لە قەڵای هەولێر\nبەشی سەلامەتی و ئاسایشی نەتەوە یەکگرتووەکان هۆشداری دەدات، کە لە 48 کاتژمێری داهاتوودا گروپێکی چەکدار لە ناوچەی قەڵای…


دژە تیرۆری پارتی دانپێدانانی کەسێکی وەک ئەنجامدەری هێرشە موشەکیەکەی هەولێر بڵاوکردەوە – لڤین پرێس\nلڤین: دژە تیرۆری پارتی دانپێدانانی کەسێکی وەک ئەنجامدەری هێرشە موشەکیەکەی هەولێر بڵاو کردەوە و تیایدا دەڵێت لەگەڵ گروپێکی شیعە پەیوەندی هەبووە و موشەکاکان ئێرانی بوون.\nئەوکەسەی لە گرتە ڤیدۆکەی دژەتیرۆری پارتی دان بە تاوانەکەدا دەنێت دەڵێت لە دایکبووی ساڵی 1983یە و دانیشتووی قەزای خەباتی سەربەشاری هەولێرە و خەڵکی قەزای حەمدانییەیە.\nلەو قسانەدا کە ئەو کەسە دەڵێت کەسێکی سەر بە کەتائینی سەیدولشوهەدائی ناسیو و کاری بۆ ئەوان کردووە.\nبە گوێرەی راگەیەندراوەکە دوو کەس لە ئەنجامدەرانی ئەوهێرشە دەستگیرنەکراون و لەو دووکەسەشی کە دەستگیرکراون تەنها دانپێدانانی یەکیان بڵاوکراوەتەوە.\nدوای ئەوەی شەوی 2021/2/15 هێرشێکی مووشەکی کرایە سەر شاری هەولێر و فڕۆکەخانەی نێودەڵەتی هەولێر، کە ژمارەیان 14 مووشەک بوو و بووە هۆی گیانلەدەستدانی بەڵێندەرێکی بیانی و هاووڵاتییەکی عێراقی و برینداربوونی 5 سەربازی ئەمریکی و دوو هاووڵاتیی سڤیل، هێزە ئەمنییەکانی هەرێمی کوردستان، دەستبەجێ دەستیان بە لێکۆڵینەوەیەکی ورد کرد و لە سەرەتادا، ئەو کیایەی هەڵگری رووکێتەکان بوو، دۆزرایەوە و سەرەداوی باش بە دەست هێزە ئەمنییەکان کەوت. لە ئەنجامدا دەرکەوت چوار کەس ئەنجامدەری سەرەکیی هێرشە تیرۆریستییەکە بوونە، کە توانرا یەکێك لە ئەنجامدەرە سەرەکییەکانی هێرشەکە بەناوی (حەیدەر حەمزە عەباس مستەفا بەیاتی) دەستگیر بکرێت کە دانی بە تاوانەکەی نا و بەشێوەیەکی تەواو، باسی لە چۆنیەتی ئەنجامدانی هێرشەکە کرد.\nکەجەکە بەفەرمی پارتی بە رادەستکردنی کەسایەتیەکی سیاسی کورد بە تورکیا تاوانبار دەکات


ڕێکخراوی ئاسۆی ژنی کورد، ڕاگەیەندراوێکی بە بۆنەی ڕۆژی کۆمەڵە بڵاوکردەوە - کۆمەڵەی زەحمەتکێشانی کوردستان\nدەسپێک ئاسۆی ژنی كورد ڕێکخراوی ئاسۆی ژنی کورد، ڕاگەیەندراوێکی بە بۆنەی ڕۆژی کۆمەڵە بڵاوکردەوە\nڕێکخراوی ئاسۆی ژنی کورد، ڕاگەیەندراوێکی بە بۆنەی ڕۆژی کۆمەڵە بڵاوکردەوە\nشکۆدار بێت ٢٦ی ڕێبەندان ڕۆژی کۆمەڵە!\n٢٦ی ڕێبەندان ڕۆژی گیانبەختکردنی هاوڕێ حەمەحسێن کەریمی سیمای ناسراوی شاری سەقز و یەکێک لە دامەزرێنەرانی کۆمەڵە، ڕۆژی ئاشکرا بوونی خەباتی کۆمەڵەیە.\n٢٦ی ڕێبەندان ڕۆژێکی مێژووییە لە بزوتنەوەی شۆڕشگێڕانەی کوردستاندا و تەنیا ڕۆژی حزبێک نییە، بەڵکوو ڕۆژی هەموو بەشمەینەتانی کۆمەڵگای کوردستانە، ڕۆژی هەموو ئینسانێکی بیر ئازاد و پێشکەوتنخواز و یەکسانیخوازە کە هەوڵ بۆ نەهێشتنی بێ مافی ژنان و ستەمی چینایەتی و نەتەوایەتی دەدەن.\nدوای شۆڕشی گه‌لانی ئێران دژی ڕژیمی شا و هاتنه سه‌ركاری كۆماری ئیسلامی له ئێران، ڕه‌وتی خه‌بات به گشتی و به تایبه‌تی له نێو ژناندا شێوازێكی دیكه‌ی گرتەخۆ. چونكه ئه‌مجار ڕژیمێک هاته سه‌ر كار كه سه‌ره‌تاییترین مافه‌كانی مرۆڤیشی پێشێل ده‌كرد و ژنان زیاترین پشكیان لەو ستەمە به‌ركه‌وت. ژنانی كوردیش كه لە ئاستێکی بەریندا له بزاڤی رزگاریخوازانه‌دا به‌شداریان كردبوو، ئه‌مجار زیاتر له جاران مافه ئینسانییه‌كانیان له لایه‌ن ڕژیمێكی دژه ژنەوە زه‌وت كرا و ده‌بوو خه‌باتی خۆیان چڕتر بكەنه‌وه و خۆیان بۆ به‌ره‌نگاریی زیاتر تەیار بکەن.\nژنان له هه‌موو خۆپیشاندانه‌کانی دژ به ڕژێمی کۆماری ئیسلامی و هه‌روه‌ها له شه‌ڕی ٢٤ ڕۆژه‌ی شاری سنه، زۆر ئازایانه به‌شداریان کرد و لاپەڕەکانی مێژووی خەباتی شۆڕشگێڕانەی گەلی کوردیان بە کار و ئازایەتی و لێهاتووییان نه‌خشاند. بەم شێوەیە دەورێکی نوێی بزووتنەوەی ژنانی کورد دەستی پێکرد و لە مێژووی کوردستاندا ئەم تابۆ شکێنییە بە ناوی کۆمەڵە و ژنانی کۆمەڵەوە تۆمار کرا.\nکۆمەڵە وەکوو رەوتێکی چەپ لەو سەردەمەدا یەکێک لەو رێکخراوە سەرەکییانەی ناو بزووتنەوەی کورد لە کوردستانی ڕۆژهەڵات بوو کە لە بڕیارێکی شۆڕشگێڕانەدا ڕۆڵی خۆی گێڕا و بوو بە ئاڵا هەڵگری خەباتی ژنان و هاوکات لە گەڵ ڕاگەیاندنی هەڵسووڕانی ئاشکرای خۆی بڕیاری ڕێكخستنی ژنانی له ناو ڕیزه‌كانی خۆی دا و ئه‌م بڕیاره ئازایانه‌یەش له ڕووی لێكدانه‌وه‌یه‌كی سیاسی و واقیعیەوە بوو كه پوتانسیلی بزووتنه‌وه‌کەی باشتر ده‌رده‌خست و کاریگەری لە سەر خەباتی ژنانی کوردستان و بە گشتی لە ئیران دانا. گیانبەختکردنی سه‌دان ژنی تێکۆشه‌ر کە له ڕیزی ڕێکخراوی ئاشکرا و نهێنیی کۆمەڵەدا گیانیان فیدا کرد یان تێکۆشەرانێک کە لە ژێر کاریگەریی بیری چەپ و یەکسانیخوازنەدا لە ڕێگای ڕزگاری ویەکسانیدا گیانی خۆیان فیدا کرد، سەلمێنەری ئەم ڕاستییە مێژووییەن.\nلەم ڕۆژەدا ئێمە لە هەر کوێ بین، لە شەقام و کۆڵانەکانی سەقز و سنە، یان لە گۆندەکانی شاروێران و دەشتی ساراڵ و داوێنی چیای چل چەمە، یان لەو شار و وڵاتانە کە تێیاندا ئاوارەین، ڕێز ئەگرین لە خەباتی بێ وچانی هەزاران تێکۆشەری ڕێگای ئازادی و کۆمەڵگای یەکسان، لە خەباتی شێلگیری هەزاران تێکۆشەری ڕێگای یەکسانیی ژن و پیاو، لە خەباتی سەخت و دژوار بۆ وەدیهێنانی مافی دیاریکردنی چارەنووسی گەلان، لە خەباتی کرێکاران و زەحمەتکێشان بۆ وەدەستهێنانی مافە ڕەواکانیان.\nڕێز ئەگرین لە هەزاران ژن و پیاو کە بێ باکانە گیانی خۆیان لە پێناو وەدیهێنانی ئەو ئامانجانە بەخت کرد، لەو کەسانەی بە بیر، بە قەڵەم، بە چەک دژ بە چەوسێنەران و ستمکاران ڕاوەستان، لەو کەسانەی کە هەر ئێستا لە زیندانەکانی داگیرکەران و زۆرداراندا لە ژێر ئەشکەنجە و بێ مافیدان، لەو دایک و باوکانەی کە ڕۆڵەکانیان لە ڕێگای وەدیهێنانی ئامانجی مروڤایەتیدا لە دەستدا، ڕێز ئەگرین لە کەرامەتی ئینسان.\n٢٦ی ڕێبەندان، ڕۆژی جێژنی چەوساوەکانی کوردستانە. لەم ڕۆژەدا جارێکیتر پەیمان نوێ دەکەینەوە بۆ وەدیهێنانی ئامانجی هەموو گیانبەختکردوانی ڕێگای ئازادی و سوسیالیزم لە کوردستان و بۆ گەشەپێدان بە دێموکراسی و یەکسانی.\nپیرۆز بێت یادی سەرهەڵدان و خەباتی ئاشکرای کۆمەڵە!\nسەرکەوێت خەبات بۆ وەک یەک ژيان!\nبابەتی پێشووپەیامی ناوەندی هاوکاریی حیزبەکانی کوردستانی ئێران بە بۆنەی ٢٢ی ڕێبەندان، ساڵرۆژی سەرکەوتنی شۆرشی ئازادیخوازی ودێموکراسی خواز گەلانی ئێران\nبابەتی دواترکۆبوونەوەی نوێنەرایەتی دەرەوەی وڵاتی ناوەندیی هاوکاریی حیزبەکانی کوردستانی ئێران\nوتووێژی ھاوڕێ عومەر ئێلخانیزادە لە بەرنامەی دیداری تایبەتی تیشک تی ڤی\nناوەندی ڕاگەیاندن - 2021/06/16 0\nوەفدێكی كۆمەڵە سەردانی پارتی دیموكراتی پێشڤەرۆی كوردی سوریەی كرد\nوەفدێكی پژاك سەردانی پەیوەندییەكانی كۆمەڵەی كرد\nپەیامی سەرەخۆشی بە بۆنەی ماڵئاوایی لەژیانکردنی خاتوون “لوتفییە عەلی سەعید...\nهاورێ مستەفا قادری کادری لەمێژینەی کۆمەڵە ماڵئاوایی لەژیان کرد\nدایکێکی خەباتکار لە ناوچەی ژاوەرۆی سنە ماڵئاوایی لەژیانکرد.


هۆكارەكەی بۆ كەلێنی تەكنیكی دەگێڕنەوە ئامێرەكانی خوێندنەوەی كارتەكانی دەنگدان كێشەی تێدەكەوێت – تۆڕی میدیایی خەڵک\nپارێزگاری هەولێر، پڕۆژەی نۆژەنكردنەوە و قیرتاوكردنی ڕێگای كۆیە هەولێری بەسەركردەوە\nئەمریكا هەڵوێستی بەرانبەر بە بۆردوەمانی ئارامكۆ لە عیراقەوە ئاشكرا دەكات\nبەریتانیا ژمارەیەك، پەنابەر دەستگیر دەكات\nچۆنیەتی بازاڕکردنی جیهانی لەڕێی سیستەمێکی کوردییەوە بە شێوازێکی پێشکەوتوو\nدوو مۆبایلە نوێکەی وەنپڵەس بە ئەندرۆید ١٠ دەبن بە کۆمەڵێک تایبەتمەندی سەرنجڕاکێشەوە\nلەگەڵ دەستپێكردنی پرۆسەی دەنگدانی گشتی لە پارێزگاكانی عیراق، لە زۆرێك لە ناوەندەكاندا، كێشە لە ئامێرەكانی خوێندنەوەی كارتەكانی دەنگداندا دروست دەبێت، بەرپرسانی كۆمیسیۆنیش، هۆكارەكەی بۆ كەلێنی تەكنیكی دەگێڕنەوە.\n2018/05/12 - 3:09 AM\nئەمڕۆ شەممە 12ی ئایاری 2018، پرۆسەی دەنگدانی گشتی لە 19 پارێزگای عیراقدا بۆ هەڵبژاردنی پەرلەمانی دەستیپێكرد، لە هەڵبژاردنەكەشدا 7376 كاندید نوێنەرایەتی 320 حزب و ئیئتیلاف و لیست دەكەن و كێبڕكێ بۆ دەستبەركردنی 328 كورسی لە پەرلەمانی داهاتووی عیراقدا دەكەن كە لێوەی سەرۆك وەزیران و سەرۆك كۆماریش هەڵدەبژێردرێت.\nسەرلەبەیانی ئەمڕۆ و لە دەستپێكی پرۆسەی هەڵبژاردنی گشتی، كێشە لە ئامێرەكانی خوێندنەوەی كارتەكانی دەنگدا دروست بوو، بەو هۆیەشەوە ژمارەیەكی زۆر لە ناوەندەكان لە وادەی فەرمی خۆیاندا بەڕووی دەنگدەراندا نەكرانەوە.\nبەپێی زانیارییەكان، لە ناوەنێكی دەنگدان لە شاری هەولێر، لە كۆی 10 ئامێر 7 ئامێریان كێشەی تێدا دروست بووە، بەو هۆیەوە پرۆسەی دەنگدان لە ناوەندەكاندا دواكەوتوون، هەمان حاڵەت لە چەند ناوەندێكی شاری سلێمانیش دووبارە بۆتەوە.\nدروستبوونی كێشە لەو ئامیرانەدا كە لە كۆریای باشوور دروستكراون، هەر تەنیا لە پارێزگاكانی هەرێمی كوردستان نییە، بەڵكو لە زۆرێك لە ناوەندەكانی دەنگدان لە بەغدای پایتەخت و شارەكانی تری باشووری عیراق دروستبووە.\nلەگەڵ ئەوەی كۆمیسۆنی باڵای هەڵبژاردنەكان تەئكید لەسەر بوونی كەلێنی تەكنیكی و نەبوونی خواستێكی دیاریكراو لەو كێشەیەدا دەكاتەوە، بەرەی توركمانی لە پارێزگای كەركوك، پێوایە لەگەڕكەوتنی ژمارەیەك لە ئامێرەكان لە ناوەندەكانی دەنگدانی پارێزگاكە، بە دەستی ئەنقەستە و هەوڵێك بۆ بەئامانجگرتنی عەرەب و توركمان لە پارێزگاكەدا هەيە.\nئەرشەد ساڵحی سەرۆكی بەرەی توركمانی لە لێدوانێكی رۆژنامەوانیدا لەو بارەیەوە رایگەیاندووە:”ژمارەیەك لە ئامێرەكانی دەنگدان لە ناوچە توركمانی و عەرەبییەكاندا بەدەستی ئەنقەست لەگەڕخراون، بەپێی ئەو پشكنینانەی كردومانە دەردەكەون كە كارەكە دەستی ئەنقەستى لە پشتەوەیە”.\nئەرشەد ساڵحی ئاماژەی بە لەگەڕكەوتنی ئامێرەكان دەكات لە ناحیەی تازە، ئەوەش بە كارێكی خوازراو دادەنێت و هۆكارەكەی بۆ بەئامانجگرتنی عەرەب و توركمان لەو ناوچانەدا دەگێڕێتەوە.\nلەگەڵ دروستبوونی كێشە لەئامێرەكانی دەنگدان لە پارێزگاكانی هەرێمی كوردستان و زۆربەی پارێزگاكانی تری عیراق لەكاتی پرۆسەی دەنگدان، بەرپرسانی كۆمیسیۆنی باڵای هەڵبژاردنەكان ئاماژە بە بوونی كەلێنی تەكنیكی و كێشە لە پرۆگرامكردنی ئامێرەكاندا دەگێڕنەوە، لە هەمان كاتدا تەئكیدیش لەسەر هەوڵەكانی تیمەكانیان دەكەنەوە بۆ چارەسەكردنی كێشەكە كە كاریگەریی لەسەر كاتی پرۆسە دەكات.\nپێشتر جێگری سەرۆكی كۆمسیۆنی باڵای سەربەخۆی هەڵبژاردنەكان لە عیراق رایگەیاندبوو” پرۆسەی دەنگدان كە لەسەعات 7ی بەیانییەوە دەستپێكردووە، تا سەعات 6ی ئێواە بەردەوام دەبێت و درێژناكرێتەوە، چونكە ئامێرەكان لەسەعات 6دا بەشێوەیەكی ئۆتۆماتیكی دەكوژێنەوە و پرۆسەكە كۆتایی دێت”.\nهەلبژاردنی پەرلەمانی عێراق\nموقتەدا سەدر: دەبین بە ئۆپۆزسیۆن\nسەبارەت بە وەرگرتنەوەی پۆستی سەرۆك وەزیرانە\nمالكی و عامری هەڵوێستی خۆیان بەرانبەر عەبادی دەردەبڕن\n2019/09/03 - 10:55 AM\nخەڵك – ئامەد حەسەن\nئیمارات و سعودیەی نەیاری تاران لە زۆنگاوێكدا ڕۆچوون كە نەیارەكەیان (ئێران) لەیەمەن لە ڕێگای حوسییەكانەوە بۆی سازكردن، ئەوان چوون بۆ دوورخستنەوەی حوسییەكان لە دەسەڵاتی یەمەن، بەڵام لەبێچارەیی بەرەنگاربوونەوەی حوسییەكاندا دەستیاندایە ئێخەی یەكدی، ئێستا لەبری شەڕی گرتنەوەی سەنعا، شەڕی دەستبەسەرداگرتنی عەدەن دەكەن لە ڕێگای حكومەتە بێ شوێن و پێگەكەی هادی و چەكدارە سەربەخۆییخوازەكانی باشوورەوە.\nسعودیە دەیهەوێت هاوپەیمانێتییەكە بپارێزێت\nعەڕەبستانی سعودی هەوڵەكانی چڕدەكاتەوە بۆ پارێزگاری لەو هاوپەیمانێتییە لەشكرییەی بۆ شەڕی حوسییەكانی دۆستی ئێران لە یەمەن پێكیهێناوە و لەو ماوەی دواییدا هەندێك كۆمەڵەی چەكداری نێو هاوپەیمانێتییەكە لەسەر دەسەڵات پێكیاندادا و گرژی خستەنێو هاوپەیمانێتییەكەی عەرەبستانەوە كە ئیمارات هاوبەشێكی سەرەكییە لە ناوچەكەدا.\nئیمارات هێزی دووهەمی هاوپەیمانێتییەكە بە ئاشكرا چووە پاڵ چەكدارەكانی باشوورەوە كە شەڕی حكومەتی یەمەن پشتیوانیكراو لەلایەن عەڕەبستانەوە دەكەن لە پێناو كۆنترۆڵكردنی باشووری یەمەن و بۆردومانی هێزە حكومەتییەكانی كرد بۆ گەڕاندنەوەی كۆنترۆڵی عەدەنی كەناراو كە بارەگای سەرەكی حكومەتی كاتی یەمەن بوو پێش كۆنترۆڵكردنی لەلایەن باشوورییەكانەوە.\nئەم پەرەسەندنە هەڕەشەی گەورەتر بۆ سەر هاوپەیمانی سعودی ئیماراتی دروست دەكات و حوسییەكان هاندەدات بۆ شەڕی گەورەتری هاوپەیمانە ناكۆكەكان، نەتەوە یەكگرتووەكانیش هەوڵ دەدات گفتووگۆكان دەستپێبكاتەوە بۆ كۆتاییهێنان بە ململانێ بەردەوامەكان لە چوار ساڵ و نیوی ڕابردوودا كە بە شەڕی بەوەكالەتی نێوان هەردوو دەوڵەتی نەیاری ئێران و سعودیە وەسفدەكرێـت.\nچەكدارە باشوورییەكان پشتیوانیكراو لەلایەن ئیماراتەوە داوای حكومەتی خۆسەر دەكەن لە بەشی باشووری یەمەن و كۆنترۆڵی شاری عەدەن بنكەی سەرەكی حكومەتەكەی عەبد ڕەبە هادییان كرد لە كۆتایی مانگی ئابدا و لایەنگرانی هادییان بە هاوكاری لەگەڵ حوسییەكان تۆمەتباركرد.\nهەردوولایەن لەچوارچێوەی هاوپەیمانێتییەكی سوننی پشتیوانیكراو لەلایەن خۆرئاوادان، كە لە مانگی ئاداری 2015وە دەستوەردانی كردووە لە دژی حوسییەكانی یەمەن، دوای لادانی عەبد ڕەبە هادی سەرۆكی یەمەن لە بارەگای خۆی لە شاری سەنعا لە ئەیلوولی 2014دا، بەڵام هەردوولایەن بەرژەوەندی و ئامانجی تایبەت بەخۆیان هەیە.\nعەرەبستان و ئیمارات داوای گفتووگۆیان كردووە بۆ چارەسەركردنی قەیرانەكە، حكومەتی هادی پێدادەگرێت لەسەر چۆڵكردنی عەدەن لەلایەن چەكدارە باشوورییەكانەوە و راگرتنی هاوكارییەكانی ئیمارات بۆ ئەو چەكدارانە كە مەشقیان پێدەكات و پڕچەكیان دەكات.\nباشوورییەكان كشانەوە ڕەتدەكەنەوە\nلای خۆیەوە ئەنجومەنی گواستنەوەی باشوور ڕەتیدەكاتەوە لە عەدەن بكشێنەوە تا دوورخستنەوەی حیزبی چاكسازی ئیسلامی و باكورییەكان لە پێگەكانی باشوور.\nبەپێی ڕاپۆرتی هەواڵدەری ڕۆیتەرز، چەكدارە باشوورییەكان هەوڵی فراوانكردنی نفوزی خۆیان دەدەن لە باشوور، بەڵام حكومەت پێشیان پێدەگرێت، هەوڵ دەدات كۆنترۆڵی عەدەن بكاتەوە، بەڵام هێزەكانی شكستیان هێنا لەوكاتەی فڕۆكە جەنگییەكانی ئیمارات هێرشیانكردەسەریان.\nئیمارات حكومەتەكەی هادی تۆمەتباردەكات بەوەی كارا نییە و داوای پێكهێنانی حكومەتێكی نوێ دەكات، بەڵام هادی كە لە ڕیاز دادەنیشێت داوا لە سعودیە دەكات دەستوەردانەكانی ئیمارات ڕابگرێت.\nڕیاز لە تەنگەبەریدایە\nكۆمەڵەی قەیرانە نێونەتەوەییەكان لە لێدوانێكدا لە ماوەی ڕابردوودا باسی لەوەكرد، سعودیە خۆی لە تەنگەبەریدا دەبینێتەوە، دەكرێت كارە توندەكانی سعودیە بۆ ئەنجومەنی باشور ببێتەهۆی شەڕێكی نێوخۆیی لەنێو شەڕێكی نێوخۆییدا دوای ئەوەی هاوپەیمانەكانی ڕیاز سەركەوتنی دڵنیاییان ڕاگەیاند.\nسعودیە هاوپەیمانێتییەكی پێكهێنا بۆ سنووردانان بۆ حوسییەكان كە ئێرانی شیعە قۆستوونیەوە بۆ فراوانكردنی نفووزی خۆی لەسەر سنوورەكانی عەرەبستان، قەیرانەكە ئاستەنگی زۆرتری هاتوونەپێشێ كە ڕیاز بەرەوڕوویان دەبێتەوە لە لاوازكردنی حوسییەكان كە كۆنترۆڵكردنی زۆرینەی جومگەكانیان كردووە و شەڕەكانی عەدەنیش ئاماژەی كورتهێنانی هادییە لە حكومڕانی.\nلەلایەكی دیكەوە حوسییەكان پەرەیان بەهێرشەكانیان داوە بۆ سەر سعودیە و دامەزراوەكانی كەرتی وزەیان كردووەتە ئامانج كەك دووهەم سەرچاوەی نەوتیی جیهانە.\nئیمارات ڕووی لە سعودیە وەرگێڕا\nئیمارات لە دەستكەوتە دیاریكراوەكانی هاوپەیمانانی كەمكردە لە حوزەیرانی ڕابردوودا دوای بەرزبوونەوەی ئاستی ڕەخنەكانی خۆرئاوا بۆ هاوپەیمانێتییەكە.\nهاوكاری هاوپەیمانێتی ئیمارات و سعودیە لە یەمەن و دەرەوەی بۆ تەنگەتاوكردنی ئێرانی نەیاری هاوبەشیانە لەگەڵ بزووتنەوە ئیسلامییەكان كە پێیانوایە هەڕەشەن بۆ سەر سیستمی حكومڕانی بنەماڵەیی ئەو دوو وڵاتە، ئەبووزەبی و ڕیاز دەڵێن هاوپەیمانێتییەكەیان تا ئێستا بەهێزە، بەڵام ناكۆكی تێدا دەركەوتووە، بەڵام ئیمارات پارێزگاری لە بەرژەوەندییەكانی دەكات.\nدبلۆماسەكان دەڵێن “ئامانج لە كەمكردنەوەی بوونی ئیمارات لە یەمەن بە ئامانجی دروستكردنی ئاشتییە لەكاتێكدایە فشاری هاوپەیمانە خۆرئاواییەكان هەیە بۆ كۆتایهێنان بە شەڕ كە تێیدا دەیان هەزار كەس كوژراون و یەمەنی بەرەو برسیبوون بردووە”.\nئەبووزەبی دەڵێت “بڕیارەكەمان سروشتییە لە چوارچێوەی ئاگربەستی چاودێریكراو لەلایەن نەتەوەیەكگرتووەكان لە شاری حەدیدەی كەناراو لە خۆرئاوای وڵات كە هاوپەیمانێتییەكە دووجار هەوڵی كۆنترۆڵكردنیدا، ئەم قۆناغە نوێیە خوازیاری ڕێگا سیاسییەكانە، نەك لەشكرییەكان”.\nدبلۆماسەكان هەروەها دەڵێن “ئەمە هانی ئیمارات دەدات قەبوڵی ئەوە بكات توانای چارەسەری لەشكری نییە لە ئەنجامی ڕەخنە جیهانییەكان لە گورزە ئاسمانییەكان كە هێزە هاوپەیمانەكان دەكەین و كوژراو و برینداری زۆری لە ریزی سڤیلەكاندا لێدەكەوێتەوە و دەبێتە قەیرانێكی مرۆیی”.\nئیمارات هێزێكی 90 هەزار چەكداری لە یەمەنییەكان پێكهێناوە بۆ شەڕی حوسییەكان، كە هەزاران چەكداری سەربەخۆییخوازی باشوور و ئیسلامی توندئاژۆی تێدایە، ئەوان هێزەكانی حوسیان لەباشووری وڵات دوورخستەوە.\nزیندووكردنەوەی ناكۆكییەكانی باكور و باشوور\nشەڕ كە گەیشتووەتە حاڵەتێكی چەقبەستوو لەلایەنی لەشكرییەوە لە ماوەی ساڵانی ڕابردوودا ناكۆكییە مێژووییەكانی نێوان باكور و باشووری وەك دوو دەوڵەتی ساڵانی نەوەدەكانی سەدەی ڕابردووی زیندووكردەوە.\nئەمە یەكەم سەرهەڵدانی سەربەخۆیخوازەكانی باشوور نییە، لە كانوونی دووهەمی 2018شدا كۆنترۆڵی شاری عەدەنیان بۆ ماوەیەكی دیاریكراو كرد، بەڵام ئەو كاتە ڕیاز و ئەبووزەبی هاوكاربوون لە كۆتاییهێنان بەو ڕووبەڕووبوونەوەیە، لەگەڵ گۆڕینی گرنگی شەڕ بۆ بەندەری حەدیدە سەرچاوەی گەیاندنی هاوكاری بۆ حوسییەكان كە بە شادەماری ژیانی ملیۆنان كەس دادەندرێت.\nهاوكات گرنگی ئیمارات گۆڕدرا بۆ هەوڵەكانی نەتەوە یەكگرتووەكان بۆ گەیشتن بەچارەسەری سیاسی، شرۆڤەكاران دەڵێن “سعودیە دەیەوێت مەترسی حوسییەكان دووربخاتەوە و سنوورەكانی دڵنیابكات، بەڵام ئامانجی ئیمارات كۆتایهێنانە بە توندئاژۆ ئیسلامییەكان و دڵنیاكردنی ڕێڕەوە ئاوییەكانی دەریای سوور”.\nئیمارات ئێستا دەیهەوێت حكومەتەكەی هادی بگۆڕێت بە ئەنجومەنی گواستنەوەی باشوور و لاوازكردنی هەنگاوەكانی پارتی چاكسازی كە پێیوایە لقێكی ئیخوان موسلیمینە، بەڵام ڕیاز بە پێچەوانەوە كە پێیوایە پاڵپشتی هادی دەكەن.\nئایندە دیاریدەكات ئاڕاستەی ڕووداوەكان بەرەو كوێ دەڕۆن، بەڵام پێشبینی باڵادەستبوونی زۆرتری حوسییەكان لە باكور و بەهێزبوونی سەربەخۆییخوازەكانی باشوور و لاوازبوونی حكومەتەكەی هادی و عەرەبستان دەكرێت لە یەمەن.\nتێستی وریایی : یەک خولەکت هەیە بۆ ئەوەی بزانیت کێشەی ئەم وێنانە چییە\nکورتەی یاریی نێوان (واتفۆرد ٢ – ٢ ئارسیناڵ)\nکورتەی یاریی نێوان (هیلاس ڤیرۆنا ٠ – ١ میلان)\nکورتەی یاریی نێوان (ڕۆما ٤ – ٢ ساسولۆ)\nلویس نانی بە خەیاڵی سەردەمی مان یونایتدەوە گۆڵێکی نایاب لە خولی ئەمریکا تۆمار دەکات !\n(پیر نابێت) گۆڵێکی ناوازەی داڤید ڤیا لە خولی ژاپۆنی بەرامبەر یانەی یامادا !\nخەڵك – بەشی هەواڵ دەستەی سەرۆكایەتی پەرلەمانى كوردستان سەردانی چوار پارتی سیاسی پێكهاتەی توركمانیان لە شاری هەولێر كرد و جەخت...\nخەڵك-ئارام سەردار وەزیری ئاوەندانكردنەوەو نیشتەجێبوونی حكومەتی هەرێم بە یاوەری پارێزگاری نوێی هەولێر پڕۆژەی قیرتاوكردنی ڕێگای هەولێر كۆیەی بەسەر كردووە. مەریوان...\nخەڵك-ئارام سەردار وەزیری كشتووكاڵ و سەرچاوەكانی ئاو ئاشكرایدەكات، پڕۆژەی تایبەتیان هەیە بۆ دەرچووانی كۆلێژی كشتووكاڵ و هەفتەی داهاتووش لەبارەی دەرچووانی...


مەكتەبی سیاسیی پارتی لەیادی 43یەمین ساڵیادی شۆڕشی گوڵان په‌یامێكی بڵاوكرده‌وه\n25/5/2019 - 16:30\nرژێم لەبەردەم زەبری پێشمەرگە و شۆڕشدا خۆی نەگرت\nمەكتەبی سیاسیی پارتی دیموكراتی كوردستان لەیاد چل و سێهەمین ساڵیادی شۆڕشی گوڵاندا په‌یامێكی بڵاوكرده‌وه ئه‌مه ده‌قه‌كه‌یه‌تی:\nچوار ساڵ دوای رێكەوتننامەی یازدەی ئازار و ئەوكاتەی رژێمی بەعس خۆی لە پابەندییەكانی رێكەوتنەكە و مافە رەواكانی كورد و كوردستانییەتی كەركوك دزییەوە، سەركردایەتی پارتی و شۆڕشی كوردی ناچار كرد لە نێوان رازیبوون بەو واقیعە تاڵە و دووبارە رووكردنەوە چەك و چیا، رێی دووەم هەڵبژێرێ و بە پشتیوانی پێشمەرگە و خەڵكی كوردستان درێژە بە شۆڕشی ئەیلول و داكۆكی لە مافە رەواكانی گەلەكەی بدات، ئەوە بوو رژێم لەبەردەم زەبری پێشمەرگە و شۆڕشدا خۆی نەگرت و پەنای بردە بەر پیلانگێڕی و لە رێککەوتننامەی شومی (جەزائیر) دەستی لە بەشێك لە خاك و ئاوی عێراق بەردا بەرامبەر بەو گەلەكۆمەكیەی لە شۆڕشی كورد كرا، لەسەرینی ئەو پیلانە شومەوە شۆڕشی ئەیلول توشی نسكۆیەكی كاتیی هات بەڵام بێ ئەوەی تەسلیم بە ئیرادەی دوژمن بێت.\nشۆِڕشگێڕان توشی ئاوارەیی و ئاستەنگ و تەنگانەیەكی سەخت بوون، دوژمن وایزانی بەو پیلانە شومە كۆتایی بە شۆِڕش و بەرخۆدانی كورد هێناوە و دەیویست پێكی سەركەوتن بنۆشێ، بەڵام هێندەی نەبرد و لە ماوەیەكی پێوانەییدا كە قەت بە خەیاڵی داگیركەران و پیلانگێڕاندا نەدەهات، پارتی لە بری ئەوەی خۆی لە بەرپرسیاریی بدزێتەوە، دوبارە خۆی سازدایەوە و لە بیست و شەشی گوڵانی 1976 و لە چیاكانی كوردستانەوە دووبارەهەڵگیرسانەوەی شۆڕشی جاڕدایەوە و سەنگەرەكانی بەرگریی ئاوەدان كردەوە و نەیهێشت خۆشی و نەشئەتی سەركەوتنی دوژمنان درێژە بكێشێ.\nهەڵگیرسانی شۆڕشی گوڵان بۆ دۆست و دوژمنی سەلماند كە شۆڕشی میللەتێكی خاوەن قەزیەی ڕه‌وایه، نە بە ئاگر و ئاسن و نە بە پیلان و گەلەكۆمەكێی نێودەوڵەتی و نە بە نكوڵی و فشار خامۆش ناكرێ، پارتی و رێبازی بارزانییش ئەو پارت و رێبازە نین كە بەو فشار و هەڕەشە و دوژمنكارییە كۆڵ بدەن و گۆڕەپان چۆڵ بكەن و رێگە بدەن سەودا بە مافەكانی كوردەوە بكرێت. سەرهەڵدانەوەی شۆڕش سەلماندی تاكە رێگای چارەسەری دۆزی كورد دانپێدانانی مافە نەتەوەییەکانی ئەو میللەتەیە تا دەگاتە مافی رەوای دیاریكردنی چارەنووس.\nلە كاتێكدا یادی شۆڕشی گوڵان دەكەینەوە، بە قارەمانێتی پێشمەرگە و بە رابەرایەتی سەرۆك بارزانی، كوردستان شەڕی تێكشكاندنی داعشی بە پیرۆزی گەیاندووە و بە بەشداری و دەنگی بەڵێی سەدی نەوەت و سێی گەل، ریفراندۆمی سەرخستووە و ئەو سزا و قەیران و لەشكركێشی و هەڕەشانەشی پاشەكشەپێكردووە كە شۆڤێنیزم و خائینان بۆ لەنێوبردنی قەوارەی كوردستان پەنایان بۆ برد، بە بڕوای پۆڵایینەوە دوبارە بەرەو كوردستانێكی بەهێز هەنگاو دەنێین، بەرەو كاراكردنەوەی دامەزراوە سەروەرییەكانمان و دامەزراندنی حكومەتێكی بەهێز و سەرتاسەری كە لە ئاست ئەركەكانی قۆناغەكەدا بێت، بتوانێ سەقامگیریی كوردستان وەك هەمیشە بپارێزێ و ژیان و گوزەرانی خەڵك بەرەو باشتر و باشتر ببات. ئه‌وه‌ش پێویستی به یه‌كڕیزی و یه‌كهه‌ڵوێستیی نه‌ته‌وه‌یی و نیشتمانی هه‌یه.\nئەو یەكریزییەی كە پارتیمان زۆرترین نەرمی لە پێناودا نواند تا دانوستانەكانی پێكهێنانی كابینەی نوێی سەرخست. ئەو یەكریزییەی رێگەی دروستی به‌هێزكردنی پێگه‌ی كورد و كوردستانە له هەلو مەرجی نوێی عێراقدا و رێگەی به‌ده‌ستهێنانی پاڵپشتی زیاتری كۆمه‌ڵگه‌ی نێوده‌وڵه‌تیشە به‌ره‌و به‌دیهێنانی ئامانجه‌كانمان، بە تایبەت پاش ئەوەی دەركەوت چەوتەرێی تاكڕەوی و پشتكردنە شەراكەت و تەوازون و تەوافوق نەك هەر هیچ كێشەیەكی عێراق چارەسەر ناكات، بەڵكو ئەو ووڵاتە بەرەو هەڵدێر دەبات. هەر ئەو باوەڕەش بوو وایكرد عێراقییەكان لە دوا هەڵبژاردندا سزای ئەو عەقڵیەتە شۆڤێنییە بدەن و لە دەسەڵاتیان دوور بخەنەوە.\nلەم یادە پڕشكۆیەدا جارێكی دیكه پابەندیی خۆمان بە هاوپه‌یمانیه‌تی و گیانی به‌رپرسیاریه‌تی و گوتاری هاوبه‌ش و هاوكاری له‌گه‌ڵ هێز و لایه‌نه سیاسییه‌كانی كوردستان دووپاتدەكەینەوە. مكوڕین لەسەر دامەزراندنی حكومەتێكی بەهێز و سەرتاسەری كە بتوانێ چاكسازی و خۆشگوزەرانی و عەدالەت و ئەمنیەت و ئازادییەكان و یاساسەروەری درێژە و پەرە پێبدا.


ئەو ئاگرەی ئێران هەڵیگرساند ئێستا لە عێراق خۆی دەسوتێنێ\n03:54 - 04/11/2019\nئەو ئاگرەی ئێران هەڵیگرساند ئێستا لە عێراق خۆی دەسوتێنێ\nدرەنگانێکی شەوی ٤ی ١١ی٢٠١٩ خۆپیشاندەرانی خەڵکی کەربەلا، هەڵیانکوتایە سەر بینای کونسوڵخانەی ئێران لە شارەکەی خۆیاندا و ئاگریان لە بەشێکی بیناکە بەردا.\nئەم رووداوە چەند سەعاتێک بەر لە یادکردنەوەی ٤٠ ساڵەی داگیرکردنی باڵیۆزخانەی ئەمریکابوو لە تاران، کاتێ لە شۆڕشی گەلانی ئێراندا رۆژی ٥ی ١١ی ١٩٧٩ خوێندکارانی زانکۆ کە لایەنگری ئیمام خومەینی بوون، هەڵیانکوتایە سەر باڵیۆزخانەکە و بۆ ماوەی ٤٤٤ رۆژ دیپلۆمات و کارمەندانیان دەستبەسەر کرد.\nلە ئەدەبیاتی شۆڕشی ئێران و دواتر دەسەڵاتدارانی ئەو وڵاتەدا، داگیرکردنی باڵیۆزخانە و دەستبەسەرکردنی باڵیۆز و کارمەندەکانی، یەکێکە لە هێمانی سەرکەوتنی شۆڕش. بۆیە لەو کاتەوە تائێستا ساڵانە یادی ئەو رووداوە دەکرێتەوە.\nئێران داوایکرد و خەڵکی عێراق جێبەجێی کرد\nئێستا کە خۆپیشاندانەکانی عێراق پێیناوەتە قۆناغێکی سەخت و توندەوە، کاربەدەستانی ئێران لە میدیاکانی خۆیانەوە، راستەوخۆ داوا لە عێراقییەکان دەکەن کە باڵیۆزخانە و کونسوڵخانەکانی ئەمریکا داگیر بکەن.\nچەند رۆژێک بەر لە رووداوەکەی کەربەلا، عەلی شەریعەتمەداری سەرنووسەری رۆژنامەی کەیهان کە رۆژنامەیەکی راستەوخۆ سەر بە عەلی خامنەیی رابەری ئێرانە، لە سەروتارێکدا داوایکردبوو، با خەڵکی عێراق باڵیۆزخانەکانی ئەمریکا لە عێراق داگیر بکەن و ئەمریکاییەکان دەرپەڕێنن.\nشەریعەتمەداری لە سەروتارەکەی کەیهاندا، بە بیری خەڵکی عێراقی دەهێنێتەوە کە خەڵکی ئێران لە کاتی شۆڕشەکەیاندا دژ بە شا، باڵیۆزخانەی ئەمریکایان داگیرکرد" چونکە ئەوێ لانەی جاسووسان بوو" هەر ئەوەش بووە هۆی مسۆگەرکردنی سەرکەوتن بەسەر شا و ئەمریکادا. بۆیە پێویستە ئێستا خۆپیشاندەرانی عێراقیش هەر ئەوە بکەن کە ئێرانییەکان ٤٠ ساڵ لەمەوبەر کردیان.\nئێران بۆ دەرەوە\nئێستا یەکێک لە دروشمی خۆپیشاندەرانی ناڕازی لە عێراق ئەوەیە " عێراق ئازادە، ئێران بڕۆ بڕۆ" ئەم ناڕەزاییەی شەقامی عێراقیی لە کاتێکدایە کە کۆماری ئیسلامی ئێران بە هەموو توانای دەوڵەت و میدیاکەیانەوە دەیانەوێ وای نیشان بدەن، کە لە خەمی عێراقدان و دەیانەوێ هەرچی زووترە ناڕەزایی و ئاڵۆزییەکان دابمرکێنەوە. بەڵام تادێت ناڕەزایی لە دەستتێوەردانەکانی لە عێراق توندتر و زیاتر دەبن.\nخۆپیشاندەران بە دروشم و پۆستەر، توڕەیی خۆیان لە ئێرانییەکان ناشارنەوە، لە نەجەف ئەو شەقامەی کە بەناوی ئیمام خومەینییەوە کرابوو، خۆپیشاندەران بە هەڵواسینی پۆستەرێک ناوەکەیان گۆڕی بە " شەقامی شەهیدان" هەروەها وێنەی خومەینی و پۆستەر و هێماکانی کۆماری ئیسلامی ئێران لە چەند شارێکی باشووری عێراق هەڵواسراون لێدەکرێنەوە یان دەدڕێنرێن.\nسەرنووسەری رۆژنامەی کەیهان: با خەڵکی عێراق باڵیۆزخانەکانی ئەمریکا لە عێراق داگیر بکەن و ئەمریکاییەکان دەرپەڕێنن\nدوای سوتاندنی کونسوڵخانەی ئێران لە کەربەلا و داگرتنی ئاڵاکەیان، ئێستا دەنگێکی بەهێز لەسەر ئاستی خۆپیشاندەرانی عێراقیی بەرزبووەتەوە بۆ داخستنی سەرجەم باڵیۆزخانەو نوێنەرایەتییەکانی ئێران لە عێراقدا.\nکەواتە توڕەیی خۆپیشاندەرانی عێراق خەریکە لەوەدا نامێنێ کە تەنیا دروشم بدەن و داوای چوونە دەرەوەی ئێران بکەن، بەڵکو سەریکێشاوە بۆ بە ئامانجگرتنی باڵیۆزخانە و کونسوڵخانە و نوێنەرایەتییەکانی ئێران لە عێراق. ئەمە هەمان ئەو داوایەبوو کە ئێرانییەکان چەند رۆژ پێشتر لە خۆیشاندەرانیان دەکرد ببەڵام نەک بۆ خۆیان بەڵکو ۆ داگیرکردن و دەرپەڕاندنی باڵیۆزخانە و نوێنەرایەتییەکانی ئەمریکا.\nساڵی رابردوو لە کاتی خۆپیشاندان و ناڕەزایی خەڵکی شاری بەسرە لە کەمی و نەبوونی خزمەتگوزاریی، هێرشکرایە سەر کونسوڵخانەی ئێران و ئاگری تێبەردرا. ئەمەش نیشانی دەدات لەگەڵ هەموو ناڕەزاییەک لە حکومەتی عێراق، خەڵکی ناڕازی و خۆپیشاندەر، خێرا ئێرانیش دەخەنە پاڵ خراپی و کەموکوڕییەکانی وڵاتەکەیانەوە.


پارێزگاكانی رۆژهەڵاتی كوردستان پلەی یەكەمی بێكاریی ئێرانیان هەیە – زاگرۆس پۆست\nماڵەوە / کوردستان / پارێزگاكانی رۆژهەڵاتی كوردستان پلەی یەكەمی بێكاریی ئێرانیان هەیە\nشه‌ممه 1 ئاب 2015\tکوردستان, کۆمەڵایەتی, هەواڵ 104 جار خوێنراوه‌ته‌وه\nبەڕێوەبەری گشتیی تەعاون، كارو خۆشبژیویی كۆمەڵایەتیی كرماشان دەڵێ وەك بڵێی پلەی یەكەمی بێكاری ئێران لە نێو پارێزگاكانی رۆژهەڵاتی كوردستاندا بەش كراوە.\nداوود یاوەری دەڵێ پارێزگای كرماشان ساڵی ڕابردوو پلەی یەكەمی بێكاریی ئێرانی هەبوو، بەڵام ئەمساڵ چەند پلە باشتر بووە، بەڵام بەگشتی دەبێ بڵێین پلەی یەكەمی بێكاری بەردەوام لە نێو پارێزگاكانی رۆژهەڵاتی كوردستان دەستاودەست دەكاو هەر جارێ یەكێك لە پارێزگاكانی ئیلام، سنە، كرماشان یان لوڕستان لە پلەی یەكەمی بێكاریی ئێران دان.\nناوبراو وتی ئەگەرچی لە دوایین ئاماری ڕاگەیەندراو لە پێوەندیەدا پارێزگای كرماشان ٦ پلە بەرزبۆتەوە، بەڵام ڕاستییەكەی ئەمەیە كە هیچ باوەڕێكمان بە بەرزبوونەوەی ئەم ئاستە نییە، چونكی بە كردەوە شتێكی ئەوتۆ هەست پێناكەین‌و دەشزانین ئەو پلەیە ساڵێكی دیكە جێگۆڕكێ دەكاتەوە.


December | 2018 | Ranyacity.org\nلەئاهەنگی سەری ساڵدا، بووە شەڕە چەقۆ، کوژراو و بریندار هەیە\nئێستا لە ئاهەنگی سەری ساڵدا لە فاملی مۆڵ، بەهۆی شەڕە چەقۆوە کەسێک گیانی لەدەستداوە و 2 کەس بریندارن\nبۆ لێپرسراوانی بازگەی دەربەندی رانیە\nوێڕای دەستخۆشیم بۆ دڵسۆزی و ماندوبونی برایانی ئاسایش بەگشتی و بازگەی دەربەند بەتایبەتی…لەهەمانکاتدا داواکارم کە هەوڵبدەن لەوکاتانەی کە قەڕەباڵغی درووست دەبێت بەتایبەت دوای نیوەڕۆیان کارئاسانی بکەن و هەرسایدێک دەکرێ بکرێت بەدوو سایدو هاوڵاتیان لەو بێزاریە ڕزگار بکەن.\nچاوتان ماچ دەکەم هەمیشە ساغبن.\nدووگەنج بەهۆی تەقینەوەی لوغم برینداربوون\nسەرچاوەیەك :دووگەنج بەناوەکانی دلێر بەکرو بارزان ڕەسوڵ لەگوندی چەكوانی سەربەناحیەی ئیسێوەی قەزای پشدەر بەهۆی تەقینەوەی لوغم لەسەر ڕووباری هەرزنێ برینداربوون لەئێستادابۆچارەسەری بزیشكی گەینراونەتە نەخۆشخانەی فریاكەتنی قەڵادزێ ولەژێرچارەسەری پزیشكیدان


نوێترین پەیامی کۆمسیۆن لەبارەی ھەڵبژاردنەوە\n2018-09-30 [11:50 AM]\nکۆمیسیۆنی باڵای سەربەخۆی ھەڵبژاردن و راپرسی ھەرێمی کوردستان رایدەگەیێنێت، ھیچ گۆڕانکارییەک لە رێکارەکان رووینەداوە و کاتی دەنگدان درێژ ناکرێتەوە.\nلە کۆنفرانسێکی رۆژنامەڤانیدا بە ئامادەبوونی کۆمیسیارانی کۆمیسیۆنی باڵای سەربەخۆی ھەڵبژاردن و راپرسی ھەرێمی کوردستان، رایانگەیاند: "ھیچ گۆڕانکارییەک لە رێکارەکان رووینەداوە و کاتی دەنگدان درێژ ناکرێتەوە و ئەوەی دەگوترێت پڕوپاگەندەیە و ھیچ بنەمایەکی نییە".\nلەبارەی درێژکردنەوەی کاتی دەنگدان کە لە کاژێر ١٨:٠٠ تەواو دەبێت، کۆمیسیۆن رایگەیاند: "بەھیچ شێوەیەک کاتەکە درێژ ناکرێتەوە و دەنگدان لە کاژێر ١٨:٠٠ کۆتایی دێت. ئەو وێستگانەی پابەندی بڕیارەکە نەبن دەنگەکانیان پووچەڵ دەکرێتەوە".\nچەند رێنمایی و بڕیارێک لە کۆمیسیۆنی باڵای ھەڵبژاردن و راپرسی\n١. ھیچ گۆڕانکارییەک لە رێکارەکانی کۆمیسیۆن رووینەداوە، کار بە ھیچ پڕو پاگەندەیەک ناکرێت، ھەمووی بۆ سەر لێ تێکدانی دەنگدەرە.\n٢. تایبەت بە ناوی ئەو دەنگدەرەی کە لە لیستی تۆماری دەنگدەراندا نییە، بەھیچ شێوەیەک ناوەکەی زیاد ناکرێت.\n٣. تایبەت بە بەڵگەنامەکان، کە بریتین لە پاسپۆرت، کارتی نیشتمانی، رەگەزنامەی عێراقی+ تەسکەرە، کار بە فۆتۆکۆپی ناکرێت، دەبێت نوسخەی ئەسڵ بێت.\n٤. پابەندکردنی کارمەندانی کۆمیسیۆن بە جێبەجێکردنی تەواوی رێکارەکانی کۆمیسیۆن، ھەر کارمەندێک رێکارەکان وەکو خۆی جێبەجێ نەکات لێپێچینەوەی لەگەڵدا دەکرێت.\n٥. بانگەشە بە ھەموو شێوەیەک قەدەخەیە لە نزیکی بنکەکانی دەنگدان.\n٦. کەسی رێگە پێنەدراوی بابەتی وەکو موختار و ئاسایش قەدەخەیە لەناو بنکەکانی دەنگدان وجودیان ھەبێت، بە بڕیاری دووەمی دوێنێ شەو کە ئەنجوومەنی کۆمیسیاران دەریکردووە وجودی ئەو نەوعە کەسانە دەنگی ئەو بنکەیە پووچەڵ دەکرێتەوە.\n٧. بەھیچ شێوەیەک کاتی دەنگدان درێژ ناکرێتەوە، کاژێر ٦ی ئێوارە کاتی دەنگدان تەواو دەبێت، ئەو بنکەیەی پابەند نەبێت بە داخستنی بنکەی دەنگدان، دەنگی ئەو بنکەیە پووچەڵ دەکرێتەوە.\n٨. مافی ھەموو نوێنەری کیانە سیاسییەکانە فۆرمی ژمارە ٥١ و ٥٣ وەربگرن، لە حاڵەتی نا چوونیەتی لەگەڵ ئەو وێنەیەی ئێمە لە کۆمیسیۆن لە ماڵپەڕەکەی خۆمان بڵاوی دەکەینەوە و بە زووترین کات ئاگادارمان بکەنەوە.


سوخرەكێشی ئالی عوسمان \nبروای تەواوم بەوە هەیە كە:\n(( هەرشتێك ماڵی بارزانی بیڵێن، یان هەر شتێك ئەوان بیكەن، پێچەوانەكەی بڵێ و پێچەوانەكەی بكە، كوردێكی بێ غەلوغەشی.))\nكاتی خۆی لە وتارێكدا باسم لەوەكرد، نە دەبا هێزەكانی رۆژئاوا رێگا بدەن ئەو هێزەی پێشمەرگە لە رێگای توركیاوە، بچێتە ناو خاكەكەیان. نەك لەبەر ئەوەی دیدەم لەسەر هێزی پێشمەرگە گوماناوی بێت، بەڵكو لەبەر ئەوەی بۆم رونبوو كە ئەو رێككەوتنە، رێككەوتنێكە پاشان باجەكەی دەدەین.\nلێ، شەپۆلی هەست و سۆزی كۆمەڵگە تەنها ئەوكاتەی دەبینی و لەو كاتەدا دەژیا، بۆیە ئەو دیدەیان بەر نەفرەت دەخست! پێیان وابوو ئەوە دژی كوردایەتیە، نەیاندەزانی خەمەكەی من بۆ ئایندەیە و بۆ ئەو رێككەوتنە جەهەنەمییە لە پشتەوەكراوە و سبەی خاكەكەمان دەبێتە شوێن پێی، جەندرمە. لەو كاتەدا هێزە كانی رۆژئاواش هێندە حاڵیان خراپ بوو، بە هەموو هاوكارییەك دڵخۆش دەبوون، ئەگەرچی ئەوانیش دەیانزانی، رۆشتنی ئەو هێزە بەناو خاكی توركیادا، بێ مەڵامەت نیە و ئەمرۆ خەریكە دەركەوتەی ئەو رێككەوتنە دەبینین.\nئەو هێزە توركیەی لە سەر رێككەوتنی نێوان، توركیا و بارزانی هاتوونەتە خاكی هەرێم، راستیەكەی هیچ پەیوەندی بە پەكەكەوە نیە. راستە لە رووی سیناریۆوە پەكەكە كراوەتە خاڵی بانگەشەی راگەیاندن. ئەما، پەیوەندی بە نەخشەی عوسمانیەكانەوە هەیە، بۆ ئایندەی (موسڵ و كەركوك).\nچاوەروانكراوە لە ئایندەدا وردە وردە ئەو هێزە، بە بیانووی پاراستنی توركمانەكانی سەر هێڵی (ئاوریشم) واتە لە (موسڵەوە تا خانەقین)، ئەو هێزە نزیكبكرێتەوە لە شاری كەركوك.\nئەمە تەنها دیوێكی وێنەكەیە. دیوەكەی دیكە ئەوەیە، دەبێت بپرسین بۆچی لەم كۆتاییەدا بارزانی، بوییە سوخرەكێشی ئالی عوسمان و دەستی لە مەحكومی عەجەم هەڵگرت؟\nگەر هەنگاوێك لەگەڵم بگەرێنەوە دواوە و، تەماشایەكی لاپەرەكانی مێژوو بكەین. دەزانین دوای ساڵانی (1975) ئیدی بارزانی و حیزبەكەی، خۆیانكردە مەحكومی عەجەم. یانی، لە ساڵانی (1979) پێش سوپای پازداران كەوتن بۆ سەركوتكردنی شۆرشی كوردانی رۆژهەڵات. توانیشیان لەگەڵ سوپای پازداران شكست بەو شۆرشەبهێنن و حیزبی دیموكراتی رۆژهەڵات، لە زۆربەی شارەكان وەدەربنێن.\nبارزانی و حیزبەكەی تا راپەریین، كە نەخشە دانەرەكانی( نەوشیروان مستەفا و هاورێكانی بوون)، هەر مەحكومی عەجەم بوون.\nدوای راپەریین، جارێكی كە گەرانەوە بۆلای ، كۆنە هەوار (دەسەڵاتی بەعس) ئەم گەرانەوەیان نائومێد بوون بوو، لە عەجەم (فارسەكان) چونكە، زۆریان بۆكردبوون و كەمیان پێدانەوە. بۆیە لەگەڵ دەسەڵاتەكەی بەعس رێككەوتن و، تا (31) و پاش ئەویش، بەردەوام بوون و بە پشت بەستن لەو دەسەڵاتە ستەمكارە، هێزەكەی بەرامبەر خۆیان، كە یەكێتی نیشتیمانی بوو، لە شاری هەولێر كردە دەرەوە.\nدوای روخانی بەعس، راستەوخۆ بارزانی و حیزبەكەی، بەرەو توركیا وەر سوڕان و، خۆیانكردە سوخرەكێشی ئالی عوسمان. ئەمە سێهەمین وێستگەی بارزانی و حیزبەكەیەتی، كە خزمەت بە بێگانەكان بكات، لە پێناو مانەوەی خۆی و حیزبەكەی. دوای ئەم وێستگەیە ئیتر هیچ وێستگەیەكی دیكە شك نابان، پەنای بۆ ببات.\nدیارە كە ئەم دڵخۆشییەی ئێستا هەیەتی، لەگەڵ ئالی عوسمان، لە ستراتیژی ئایندەدا زۆر بە باشی بەسەریدا دەشكێتەوە. هەروەك ئەوە وایە كە بە نوكتەی كرمەكە تەماشای بكەین.\n((كرمێك دەچێت ئاوبخوات، گۆماوێك دەبینێت، بەرەو رووی دەروات و سەری پێوە دەنێت تێری لێ دەخوات.نازانێت ئەو گۆماوە ئاونەبووە و شەرابی رژاو بووە. پاش كەمێك مەست دەبێت و لە خۆی دەگۆڕێت، دەڵێت: من مارم.))\nبارزانی و حیزبەكەشی ئەمرۆ بە پشت بەستن بە توركەكان و بە خۆكردن بە سوخرەكێشیان، لە هەمان دۆخی ئەو كرمەدان و خۆیان لێبوە بە مار. با شەپۆلی جوڵەكانی ناوچەكە و رۆژهەڵات، بەرەو شوێنی خۆیان بچن، ئەوكات تێدەگەین ئایندەی ئەو جوڵەیە، چ موسیەتێك بەسەر خۆی و حیزبەكەی دەهێنێت. مێژوو، ئێستا پێماندەڵێن، خزمەتكردنی بێگانە، ئاقیبەتەكەی تەماشا بكە، نەك سەرەتاكەی.\nئەگەرچی ئەم بابایە و حیزبەكەی هەرگیز باكی بەوە نەبووە، هەمووشتێك بكات لە پێناو مانەوەیان، لێ لەم دواهەمین وێستگەی سوخرەكێشیەدا نزیك دەبینەوە لە كۆتایی چیرۆكەكە.


تا ئێستا گوێز و هەنگوینت تێکەڵ کردووە؟ دەرمانی یەک دنیا دەردە - تۆڕی میدیایی خەڵک\nتا ئێستا گوێز و هەنگوینت تێکەڵ کردووە؟ دەرمانی یەک دنیا دەردە\nپشت به‌ستن به خۆراك وه‌ك ده‌رمانێكی سروشتی رێگایه‌كی زۆر ته‌ندروست و كاریگه‌ره بۆ ئه‌وه‌ی بتوانیت به باشی و ته‌ندروستیه‌وه بژیت، ئه‌م گیراوه‌یه‌ی خواریشه‌وه یه‌كێكه له باشترین ده‌رمانه سروشتیه‌كان:\nبۆ به‌رهه‌مهێنانی ئه‌م گیراوه‌یه‌ش نیو كیلۆ گوێز له‌گه‌ڵ نیو كیلۆ هه‌نگوین تێكه‌ڵبكه‌و كه‌مێك ئاوی لیمۆی تێكه‌ڵ بكه، كه له‌م به‌رهه‌مه‌شدا چه‌ندین پرۆتین و ڤیتامین و كاربۆهیدراتی پێویستی بۆ جه‌سته تێدایه.\nئه‌م گیراوه‌یه بۆ ئه‌و كه‌سانه‌ی كێشه‌ی كه‌می خوێن (ئه‌نیما) و په‌ستای به‌رزی خوێن و سه‌رئێشه‌و قورحه‌ی گه‌ده‌یان هه‌یه زۆر به‌سوده.\nکۆمەڵێک زانیاری لەسەر منداڵ و شێوازی خەوتنەکەی کە زۆر گرنگە هەموو دایک و باوکێک بیزانێت


بیرەوەریەکانی فەقێیەکی گوومڕا…5…شەماڵ بارەوانی – Dengekan\nbyShamal Barawani\tApril 14, 2022\tGeneral\nهەرچی عیلمو لكەلامی خوێند، بە پەلكی دارەخورما و (نعل) لێی بدەن..!\nلەبەشی پێشووتر باسم لەوەکرد، کە لەناو مەلا و فەقێ ئیسلامیەکان و سەلەفیەکان بە گشتی ڕوانینێکی نیگەتیڤ و سەقەت و هەڵەو باو هەیە سەبارەت بە لۆژیک و فەلسەفە و زانستی کەلام و وەهابیزمەکان خوێندنی زانستی کەلام و لۆژیک و فەلسەفە، بە حەرام و تاوان و تابوو دەزانن و\nلە کۆنەوە هەندێک لە پیاوە ئایینیە فێندەمێنتالیزمەکان سەبارەت بە فەلسەفە و لۆژیک گوتوویانە:(من تمنطق، تزندق)، يان گووتوویانە( علم لا يفهمه الغبي، ولا يحتاجه الذكي!)،\nواتا:زانستێكە كەسی زیرەك پێویستی پێنابێت و كەسی گەوج و گێلیش قازانجی لێناكات !!.\nسەبارەت بە زانستی گوتە(علم الکلام)یش،\nگوتوویانە(حوكم ئەوەیە بۆ ئەهلی كەلام كە لێیان بدرێت بە پەلكی دارەخورما و (نعل)وە بە نێو هۆز و تیرەكان دا بگەڕێنرێن و بوترێت ئەوە پاداشتی كەسێكە كە پشت لە كتێبەكەی خودا بكات و ڕوو لە كەلام بكات.)\nهەڵبەت ئەوەش بڵێم، ئەو تێگەیشتنە هەڵەیە سەبارەت بە لۆژیک و فەلسەفە بە گشتی وا نییە لای پیاوان ئایینی و لە زۆرێک لەقوتابخانە ئایینیەکان و لەحوجرەکان، لە کۆنەوە و ئێستاش، کتێبی مەنتق و زانستی لۆژیک دەخوێندرێت، مەبەستم کتێبی لۆژیکی(إيساغوجي)یە. پیاوی ئایینی هەبووە چەند دانراو کتێبیشی لەو بوارە نووسیو.\nبۆ نموونە بۆتی(محەمەد سەعید رەمەزان بۆتی) کە مەلایەکی کورد بوو و لەو پایزەی کە بەهەڵە پێ گوترا بەهاری عەرەبی، لە 21 مارسی 2013، لە دیمەشقی پایتەختی سوریا تیرۆرکرا. جا ئێمە لە قوتابخانەی ئاینی(پەلپیتانی)، کتێبی (فقه السيرة)ی ئەو پیاوە ئاینیەمان وەکوو مەنهەج دەخوێند.\nمن لەحوجرە کۆمەڵێک کتێبێکیتری ئەو پیاوەم خوێندەوە، لەوانە:\n-الجهاد في الإسلام كيف نفهمه وكيف نمارسه.\n-الحكم العطائية شرح وتحليل.\n-إشكالية تجديد أصول الفقه.\n-كبرى اليقينيات الكونية.\n-الإنسان مسير أم مخير.\nلەمەی دواییان باسی گرووپە و مەزهەبە کەلامی و فەلسەفیەکان و و وجودیەت و مۆدێڕنێتە و سیکۆلاریزم و تیوری پەرەسەندن و لۆژیک و زانست کردبوو و وڵامی فەلسەفەی ماتریالیزمی دیالیکتیکی و ماتریالیزمی مێژوویی کرد بوو وڵامی (ماتریالیزمی دیالیکتیکی و ماتریالیزمی مێژوویی)\nمارکسی دابوویەوە و گەنگەشەی فەلسەفەی ئیلحادی کردبوو.\nحەققەت بووتی تەنها پیاوێکی ئاینی ئاسایی نەبوو، بەڵکوو لاهوتی و تیولۆژیستێکی ئیسلامی و کەسێکی بەواتای وشە مرۆڤێکی ڕۆشنبیر و مەلایەکی موتەنەوەر بوو.\nمەلای گەوە هەمان شێوە، لە پاڵ ئەوەی مەلاو پیاوەکی ئایینی بوو، لەهەمان کاتدا ڕووناکبیرێکی مەزنیش بوو، تەفسیرەکەی سەبارەت بە قورئان، تەفسیرێکی زۆر لۆژیکی و ئەقڵانییه.\nوەلێ ئەوەشمان بیرنەچێت، وەک عەبدولکەریشم سروشی بیرمەند و عاریف و فەیلەسوفی بەڕەگەز ئێرانی و ڕاکردووی تاراوگە نشین دەڵێت(شارستانیەتی ئیسلامی، شارستانیەتی فیقه بووە، نەک فەلسەفە).شارستانیەتی پیاوانی ئایینی و فەقێکان بووە، نەک فەیلەسوفەکان.\nبە درێژایی مێژووی ئیسلامی ئەوانەی گرنگییان بە زاستی کەلام و فەلسەفە و لۆژیک و زانستە ئەقڵیەکان داوە، هەمیشە لەلایان فێندەمێنتالیستەکان و توندڕۆکانەوە، ڕووبەڕووی ڕەخنە و چەوسانەوە و سەرکوتکردن و تەکفیرکردن و کوشتن و دەربەدەری بوونەتەوە.\nبۆ ئەوە سەیرێکی مێژووی ئیسلامی بکەن و لاپەڕەکانی ئەو مێژووە هەڵدەنەوە، بزان چییان بەسەر باتنی و موعتەزیلە و ئیخوانولسەفەفا و هەلاج و ئیبولموقەفەع و گەیلانی دیمەشقی و جەعدی کوڕی دەرهەم و هەموو ئەو کەسایەتیە عاریف و ڕووناکبیر و گرووپە فیکری و مەزهەبیانە هێناوە، کە گرنگیان بە کاری ئەقڵ و فەلسەفە و لۆژیک داوە.\nجا ئازیزان ئیسلامیەسیاسیەکان و سەلەفیزمەکان، ئەو ڕوانگە هەڵە و ناتەندروستەیان لە هەمبەر لۆژیک و فەلسەفە هەیە. گەرنا مەلاکۆنەکان و زۆر پیاوی تری ئایینی ئێستاش هەن، دژی زانستی لۆژیک نین و ئێستایش ئەو کتێبە لۆژیکیە کلاسیکیەی ئیساگۆگی لە حوجرە و قوتابخانە ئایینیەکان دەخوێندرێت. وەکوو ئاماژەم پێدا. هەرچەند ئەو کتێبەی ئیساگۆگی هەموو شتێک نییە و دنیای لۆژیک و پانتایی فەلسەفە، زۆر لەوە فراوانترە، ئەوان کەدەشیخوێنن، هەڵبەت بۆ خزمەتی ئایینەکە و بە خوارکردنەوە لە پێناو ئایدیۆلۆژیای خۆیان و سەلماندنی بیر و باوەڕی خۆیان دەیخوێنن، نەک لۆژیک لە پێناو لۆژیک.\nPrevious شیعر/ سێبەری ئاو… جەلال عەبدوڵڵا ساڵح\nNext قوبـادی جەلیـزادە، یـان ڕەنگڕێزی شـیعری ناوچەگەرایی لە شـاکاری گەردوودنییەتیدا… فازیل شـەوڕۆ


گرژییەكان لە حەسەكە بەردەوامە - تۆڕی میدیایی خەڵک\nشەڕ و پێكدادان لە دەوروپشتی گرتووخانەی سەناعەی گەڕەكی غوێران لە شاری حەسەكەی رۆژئاوای كوردستان بەردەوامی هەیە.\nبەپێی سەرچاوە رۆژنامەوانییەكان، فڕۆكە جەنگییەكانی هاوپەیمانان شەوی رابردوو نێو گرتووخانەی سەناعەیان بۆردوومانكردووە.\nلەلایەكی دیكەوە سەدان تیرۆرست و توندڕۆی داعش دوای هەڵهاتنیان دەستگیركرانەوە و بەشێكی زۆریان خۆیان رادەستی هێزەكانی سووریای دیموكرات كرد.\nهاوكات سووریای دیموكرات بانگەوازی ئاڕاستەی زیندانیانی نێو گرتووخانە كرد كە خۆیان بدەن بە دەست هێزە ئاسایشییەكان و هیچ بوارێكی دەربازبوونیان نەماوە.\nلەوچوارچێوەیەدا بە فەرمانی هێزەكانی سووریای دیموكرات ژمارەیەك شەڕڤان دوورخرانەوە و ئاڕاستەی دادگایی سەربازی كران بۆ لێپرسینەوە لەسەر مامەڵە نەشیاویان پێَچەوانەوەی بنەماكانی هێزەكە، لەكاتی دەستگیركردنی توندڕۆكانی داعشدا.\nماوەی پێنج رۆژە شەڕ لە گرتووخانەی سەناعە لە حەسەكە بەردەوامی هەیە و تا ئێستا نەتوانراوە گرژییەكان كۆتایی پێ بهێندرێت.


07/12/2019 399 جار خوێنراوەتەوە\nمامۆستا عه‌لی باپیر ئه‌میری كۆمه‌ڵی ئیسلامیی كورستان هاوڕێ له‌گه‌ڵ وه‌فدێكی ئه‌نجوومه‌نی سه‌ركردایه‌تیی، گه‌یشته ده‌ڤه‌ری ڕاپه‌ڕین‌و، له‌لایه‌ن مامۆستا رزگار قادر به‌رپرسی مه‌ڵبه‌ندی (5)ی ڕانیه‌ی كۆمه‌ڵی ئیسلامیی‌و ژماره‌یه‌ك له كارگێڕو ئه‌ندامانی مه‌ڵبه‌نده‌وه پێشوازیی له وه‌فده باڵاكه‌ی كۆمه‌ڵی ئیسلامیی كرا.\nپاشان له شارۆچكه‌ی حاجیاوا سه‌ردانی ئه‌نجوومه‌نی حاجیاوای كۆمه‌ڵی ئیسلامیی كردو له‌گه‌ڵ ستافی ئه‌نجوومه‌ن كۆبۆوه.\nله‌كۆبوونه‌وه‌كه‌دا مامۆستا عه‌لی باپیر ده‌ستخۆشی كاروچالاكیی له‌ستافی ئه‌نجوومه‌ن كرد بۆ ڕۆڵ‌و كاریگه‌رییان له‌ناوچه‌كه.\nهاوكات مامۆستا عه‌لی باپیر ژماره‌یه‌ك ڕێنمایی پێویستی ئاراسته‌ی ستافی ئه‌نجوومه‌ن كردو، ته‌ئكیدی له‌سه‌ر زیاتر به‌جه‌ماوه‌ریی كردنی كۆمه‌ڵی ئیسلامیی كرده‌وه.\nهه‌رله‌چوارچێوه‌ی سه‌ردانه‌كه‌یدا مامۆستا عه‌لی باپیر سه‌ردانی په‌یمانگای هاوێری ئیسلامی كرد له حاجیاواو له‌لایه‌ن به‌رپرس و ئه‌ندامانی په‌یمانگا پێشوازی لێكرا پاشان چه‌ند وته‌یه‌كی به‌نرخی پێشكه‌شی ئاماده‌بوان كرد.


Diplomatic Magazine | ئەو ڕاپۆرتەی کوردناسانی سۆڤیەت کە سەدامی تووڕە کرد!\nئەو ڕاپۆرتەی کوردناسانی سۆڤیەت کە سەدامی تووڕە کرد!\nتەنها چەند مانگێک پێویست بوون دوای کودەتاکەی بەعس(١٧–٣٠ی تەمموزی ١٩٦٨) تا هەموو لایەک لەوە تێبەگەن کە سەدام حوسێن خاوەن بڕیاری کۆتای و یەکلاکەرەوەیە لە دەسەڵاتی نوێی بەغدا. کاربەدەستانی باڵای یەکێتی سۆڤییەت لە ڕێگای پیاوەکانیانەوە ئەم پێگە بەهێزەی سەدامیان بە باشی خوێندبووەوە. بە ناوبژیوانی ئەوان وتووێژەکانی ئاشتی لە گەڵ سەرکردایەتی بزووتنەوەی کوردا گەیشتنە ئەنجام و ڕێککەوتننامەی ١١ ئازاری ١٩٧٠ مۆر کرا.\nهەر بەپشتگیری بە هێزی ئەوانیش بوو بڕیاری خۆماڵی کردنی نەوت لە حوزەیرانی ١٩٧٢ درا، چونکە پێش ئەوە بە کەمتر لە دوو مانگ (٩ نیسانی ١٩٧٢) "پەیماننامەی دۆستایەتی و هاوکاری" لە نێوان یەکێتی سۆڤییەت و عێراقدا مۆر کرا بوو. ئەمە عێراقی کردبوو بە هاوپەیمانێکی نزیکی مۆسکۆ. لە بەردەوامی ئەو هەنگاوانەشدا "بەرەی نیشتمانی پێشکەوتنخواز" لە نێوان حیزبی بەعس و حیزبی شیوعی عێراقی لە ١٦ تەمموزی ١٩٧٣دا بەنەوەکامی لە دایکبوو.\nلەو ڕۆژەوە میدیای سەر بە یەکێتی سۆڤییەت و پارتە کۆمۆنیستی و چەپەکانی جیهان کەوتنە پڕوپاگەندە بۆ ڕژێمی "نیشتمانی و پێشکەوتنخوازی" بەعس و "گەشەی ناسەرمایەداری" وسەدام کرا بە کاسترۆی عێراق و بنکەیەکی بە هێزی "ڕووبەڕووبوونەوە لە گەڵ ئیمپریالیزم و زایۆنیزمدا". ئەم پێشهاتانە ڕژێمی بەعسیان لە سەر ئاستی سیاسی زۆر بە هێز کرد.\nلەسەر ئاستی سەربازیش یەکێتی سۆڤییەت و دەوڵەتانی پەیمانی وارشۆ تازەتریی چەک و ئامێری شەڕیان خستە بەر دەست عێراقی بەعس. لەم چرکە ساتەوە سەدام بڕیاریدا هەموو دوژمن و نەیارەکانی یەک لە دوای یەک لە بەین ببا. هەر دەبوایە لە بزووتنەوەی چەکداری کوردیشەوە دەسپێبکات چونکە بەهێزترین و فراوانترین بەرەی بەربەرەکانی بەعس بوو. دوای ئەوەی لە بەندەکانی ڕێککەوتننامەی ١١ ئازار پەشیمان بووە و لە ساڵی ١٩٧٤ سیستەمێکی ئۆتۆنۆمی کارتۆنی داهێنا، شەڕی بە سەر کوردا سەپاند. دوای ساڵێک شەڕ و کوشتار ئەو ئامانجەی بەدی نەهات و ڕۆژ لە دوای ڕۆژ لە شکست نزیک دەبووەوە. لەو ئان و ساتەدا لە گەڵ شای ئێران لە جەزائیر لە ٦ ئازاری ١٩٧٥ ڕێککەوت و بە هەموو لایەکەوە گەمارۆی کوردیان دا و ئەوانەشی پەیمانی هاوکارییان بە کورد دابوو هیچ هەڵوێستێكیان نەنواند. هەموو وردەکارییەکانی ئەم چیرۆکە زانراون.\nئەوەی لێرەدا گرنگە ئاماژەی پێ بکرێ ئەوەیە، کە دەسەڵاتدارانی سۆڤییەت ڕێککەوتننامەی جەزائیریان وا دەخوێندەوە کە سەدام و ڕژێمەکەی لەو سیاسەتە"پێشکەوتنخوازەی" گرتبوویانەبەر خەریکن لادەدەن و لە ڕێگای شا و ساداتەوە خۆیان دەدەن بە دەست ڕۆژئاوای ئیمپریالییەوە. بەعسیش هێدی هێدی گوتارە توند و دروشمە قەبە "شۆڕشگێڕانەکانی" خاو دەکردەوە. لە دوای نسکۆی کوردیش بە خشکەیی کەوتە گیان حیزبی شیوعی عێراقی و ڕۆژ لە دوای ڕۆژ پێگەکەی لاواز دەکرد، تا لە کۆتاییدا کەوتە ڕاونان و قەڵاچۆکردنی کۆمۆنیستەکان و ناچاری کردن یا ببن بە پیاوی، یا هەڵبێن بۆ چیاکانی کوردستان یا بۆ دەرەوەی عێراق.\nلە کۆتایی ساڵی ١٩٧٦ ڕەوانشاد پرۆفیسۆر شاکرۆیێ محۆیی ( شاکرۆ مگۆیان) کوردی ئەرمەنستان و پسپۆر و شارەزا لە مێژووی هاوچەرخی دۆزی نەتەوەیی کورد لە باشوری کوردستان، کە دوو ساڵ زیاتر بوو دەمناسی و دۆستایەتییەکی برایانەمان لە نێواندا بوو، پێی ڕاگەیاندم کە قەولە بەم زووانە سەدام حوسێن سەردانی مۆسکۆ بکات، چونکە سەرکردایەتی سۆڤییەت نیگەرانن لە سیاسەتی تازەی حکومەتەکەی. دوای یەک دوو ڕۆژ زۆر دڵخۆش بوو و داوای لێ کردم بۆ ئێوارەکەی لە ئوتێل میترۆپۆڵ یەک ببینین و هەندێ باس و خواسی گرنگی لایە بۆم باس دەکات. ئێوارەکەی چووم بۆ لای و پێی ڕاگەیاندم کە لە کاربەدەستانی باڵای دەوڵەت و حیزبەوە داوا لە ئینستیتوتی ڕۆژهەڵاتناسی کراوە ڕاپۆرتێك لە بارەی عێراقەوە ئامادە بکرێ بۆ ئەوەی بەرچاوڕوونی بدەن بە کاربەدەستان و لە کاتێ وتووێژ لە گەڵ سەدامدا کەڵکی لێ وەربگرن. پرۆفیسۆر شاکرۆ ئاگداری کردم کە ئەو و ڵازەێف ڕاسپێردراون ئەو بەشەی تایبەتە بە دۆزی کورد لە عێراق ئەمان ئامادەی بکەن.\nبە حوکمی ئەوەی ڕەوانشاد محۆیی هەردوو دکتۆراکەی لە بارەی دۆز و بزووتنەوەی کوردەوە بوو لە باشوری کوردستان، هەموو وردەکاری و زانیارییەکان سەبارەت بە سیاسەتەکانی بەعس و و حکومەتە یەک لە دوای یەکەکانی عێراق لە لای ئەم بوون. من بۆ خۆم چەندین ڕۆژ بە سعاتان لە گەڵیدا دانیشتووم و "ڕاپۆرتی سیاسی کۆنگرەی هەشتەمی" حیزبی بەعسم بۆ خوێندووەتەوە بە تایبەتی ئەوەی پەیوەندی بە هەڵوێستی بەعسەوە هەبوو بەرامبەر بە کورد و بۆم کردووە بە ڕووسی بۆ ئەوەی هەم لە ڕاپۆرتەکە و هەم لە دکتۆرا ناووکەکەشی کەڵکی لێ وەربگرێ. هەرچی ڕەوانشاد پرۆفیسۆر ڵازەرێف بوو ئەوا ئەم زۆر بە توانا بوو لە داڕشتن و گەڵاڵەکردنی بیرۆکە و ڕاسپاردەکان. محۆیی زۆر دڵی خۆش بوو بەو کارە و هەر دەیوت بە دڵی خۆمان، واتا بە دڵی کورد، ڕاپۆرتەکەمان نووسیوە و هیوادارم بەرهەمێکی هەبێ. هەڵبەتە وردەکاری ئەوەی نووسیبوویان بە منی نەوت، بەڵام لە ڕێگای ئەو تێبینیانەوە کە لە کاتی وەرگێرانی دەقە عەرەبییەکە و گفتوگۆکانماندا تۆماریانی دەکرد، بیرۆکەیەکم لە لایە پەیدا ببوو.\nلە کانوونی دووەمی ١٩٧٧دا سەدام حوسێن سەردانی مۆسکۆی کرد و پێشوازییەکی لێ کرا کە بۆ کەم سەرۆک دەوڵەت دەکرا، هەرچەندە ئەم بە فەرمی تەنها جێگیری سەرۆکی "ئەنجومەنی سەرکردایەتی شۆڕشی" هەڵوەشاوە بوو. تەلەفزیۆنی سۆڤییەتی بە "تەڤاریش – هاوڕێ – رفیق" ناوی دەهێنا و باسی ڕۆڵی مەزنی دەکرد لە گەشيکردنی پەیوەندییەکانی هەردوو وڵاتدا.\nئەوەی بۆ ئەم وتارە کورتە گرنگە یەک ڕستەی ئەلیکسێی کۆسیگن سەرۆک وەزیرانی یەکێتی سۆڤییەت بوو لە کاتی ئاهەنگی پێشوازی کردنی سەدام حوسێندا لە کرێملن. کۆسیگن لەوێ وتی"شکستی باڵی ڕاستڕەوی بزوتنەوەی نەتەوەیی کورد لە عێراق واتای ئەوە نیە مافەکانی گەلی لە بەرچاو نەگیرێن" من بە دیار تەلەفزیۆنە تاقانەکەی بەشی ناوخۆی قوتابیانەوە دانیشتبووم و سەیری ئەو ڕیپۆرتاژەم دەکرد، کە تەلەفزیۆنەکە بە بۆنەی سەردانەکەی سەدامەوە پەخشی دەکرد، ئەو وتەیەی کۆسیگنم گوێ لێ بوو و هەندێ دڵم پێی خۆش بوو، هەرچەندە دەمزانی ئەوە لە بەر چاوی ڕەشی کورد نەوتراوە، بەڵکو ئاماژەیەکە بۆ ئەوەی عێراق زۆر گوێ لە سۆڤییەت ناگرێ و پەیوەندییەکانی نێوانیان باش نین. لەو چرکەیەدا کامیرەکە خرابووە سەر سەدام و بە ڕوونی ناڕەحەتی و سەغڵەتی پێوە دیار بوو. هەر ڕیپۆرتاژەکە تەواو بوو، تەلیفۆنی پرۆفیسۆر محۆییم کرد و پرسی بینیت تەڤاریش کۆسیگن چی وت، منیش وتم بەڵێ زۆر بە باشی گوێم لێ بوو. بۆ سبەینێکەی پێی ڕاگەیاندم کە سەدام لەو وتەیەی ئەلیسکێی کۆسیگن زۆر ناڕەحەت بووە و بڕیاری داوە سەردانەکەی کورت بکاتەوە و بگەڕێتەوە بۆ بەغدا.\nئەو "باڵی ڕاستڕەوە لە بزووتنەوەی نەتەوەیی کوردا – الجناح الیمیني في الحرکة القومیة الکردیة" لە داهێنانی حیزبی شیوعی عیراقی بوو و میدیای چەپی سەر بە یەکێتی سۆڤییەت لە سەرانسەری جیهان بە کاری دەهێنا. لایەنگرانی بزووتنەوەکەش بە "دیدی یا ئاسۆی بەرتەسکی نەتەوەیی – ضیق الأفق القومي" تۆمەتبار دەکران.\nخۆزگە ئەو ڕاپۆرتە و بگرە هەزاران ڕاپۆرت و لێکۆڵینەوە و کتێبی شاراوەی تر لە قاسە و کۆگاکانی زانیارییە شارەواکانی ڕووسیادا ئاشکرا دەکران و دەخرانە بەر دەستی توێژەران. لە نووسینێکی تردا باسی "کۆگای زانیارییە شاراوەکان" دەکەم، کە بە ڕووسی پێی دەترا "سپێتس – خرەنێنیا" و لە هەموو دەزگا و ناوەندەکانی زانست و توێژینەوەدا ئەو کۆگایە هەبوو. هەڵبەتە بۆ ئێمە نەبوو لێی نزیک ببینەوە.\nدکتۆرا لە مێژووی کورد\nهەرێمی کوردستان و گۆڕانکارییەکانی ڕۆژهەڵاتی ناوەڕاست\nچی ڕوودەدات لە غەززە\nئایا نێچیرڤان بەرزانی ئەزموونەکەی باوکی دووبارە دەکاتەوە؟\nدەست بۆ بردنێکی ھەڵەو بەرەنجامێکی نەخوازراو\nژەنەڕاڵێك دەبێتە سەرۆكی ئێران


قەیران یان چارەسەر؟\nئەگەر پارتی بەگشتی و بەتایبەتیش سەرۆکی حکومەت مەبەستیان بێ ئەوا دەکرێ هەردوو پڕۆژەکەی یەکێتی و گۆڕان و پڕۆژەی پارتیش دابندرێنە سەر مێز، بەدیالۆگ و لێکتێگەیشتن بەڕێنمایی ئەو دەسەڵاتانەی لەدەستی حکومەتن شۆڕبکرێنەوە و لەسەر پڕۆژە یاسایەکیش بەمەبەستی دابەشکردنی دەسەڵاتەکان تر و جێبەجێکردنی نا ناوەندیێتی رێکبکەون و وڵات لە قەیرانێکی نەخوازراو رزگار بکەن.\nئەوەی سەیرە هیچ لایەنێکی حکومەت ئەو سیستەمە ڕەتناکەنەوە، کەچی جێبەجێکردنیش دیار نییە!\nئێستا هەرێم لە دووڕیانە، ئەگەر بێت و لەوە زیاتر خەمساردی لەبەرامبەر ئەو پڕۆژە سترایتیژییە بنوێندرێ، چاوەڕاوان دەکرێ ڕووبەڕووی قەیرانێکی سیاسی گەورە ببینەوە.\nبە پێچەوانەشەوە دەتواندرێ نەک هەر ڕێگای چارەسەر بگیرێتەبەر، بەڵکو بەیەکەوە هەنگاو بۆ چارەسەری قەیرانەکانی تریش بنێین.\nبەپێی ژمارەی کورسیەکانی پەرلەمان و دەسەڵاتی حکومەت بێ پارتی هێزی یەکەمە، بەڵام لەلایەک هەلومەرجەکانی هەرێمی کوردستان لەو ئاستەدانین کە بەزۆرینە و کەمینە کار بکرێ، لە لایەکی دیکەش بە چاک و خراپ لێپرسراویێتیەکە زیاتر ئەکەوێتە ئەستۆی ئەو.\nئێمە هەمیشە داوا لە بەغدا دەکەین کە بەزۆرینە و کەمینە لەگەڵ هەرێمی کوردستان کار نەکا، بەڵکو دەبێ بە سازان و رێککەوتن بێ.\nئەدی ئەگەر لێرە بەخۆمان بەپێچەوانەکەی بکەین ئەوان چیمان پێ دەڵێن؟\nبابەتی نا ناوەندیێتی کارێکی هێندە سانا و سادە نییە، تا بە پاساوی جۆراوجۆر دەستی لێ هەڵبگیرێ.\nبۆیە خۆ لێدزینەوە و فەرامۆشکردنیشی کارێکی سادە و سانا نابێ.\nمن هیچ گومانم نییە کە لەسەری ڕووبەڕووی قەیرانێکی تر دەبینەوە.


❤❤یـــانەی کوردژیـن/Kurd Zhin❤❤/ / سکێڵی دۆ ماجۆر لەسەر کەمانچە\n» سکێڵی دۆ ماجۆر لەسەر کەمانچە\n#1 2011-05-10 10:25:22\nسکێڵی دۆ ماجۆر لەسەر کەمانچە\nپێشتر باسی سکێڵ ( پەیژە ) مان کرد ، سکێڵی دۆ ماجۆر واتە ( دۆی گەورە ) بە سکێڵی ستاندەر دائەنرێ و سەرجەم سکێڵەکانی تری لەسەر دروست ئەکرێت ، ئەم سکێڵە لە سەرەتای نووسینەوەی نۆتەکان هیچ هێمایەک دا نانرێ کە ئەوەش نیشانەی ئەوەیە سکێڵەکە دۆی گەورەیە وەک لەم وێنەیەدا دیارە :\nپێشتر باسی تۆنەکانمان کرد لە سکێڵی دۆ ماجۆر کە بەم شێوەیە بو :\nدۆ ١ تۆن رێ ١ تۆن می ١/٢ تۆن فا ١ تۆن سۆڵ ١ تۆن لا ١ تۆن سی ١/٢ تۆن دۆ .............\nئێستا بە وێنە شوێنی پەنجەکان دیاری ئەکەین لە سکێڵی دۆ ماجۆر لەسەر کەمانچە :\nبەم شێوەیە پەنجەکان دائەنێین لەسەر ژێیەکانی کەمانچە و سکێڵی دۆ ماجۆر ئەنجام ئەدەین .\nبە هیوای ڕەزامەندیتان .\n#2 2011-05-10 12:45:01\nRe: سکێڵی دۆ ماجۆر لەسەر کەمانچە\nدةستو جاوت خؤشبيت كاك هيمن كيان\nزؤر زؤر جوانت روون كردوةتةوة\n#3 2011-05-10 13:00:35\nزۆر سوپاس ناسکەخان ، دەستی تۆش خۆش ئەزیزم ، بە هیوای سوودوەرگرتن . هەر شادبن .\n#4 2011-05-10 19:56:29\nده‌ستت خۆش بێت کاکه هێمن\nزۆر جوان روونت کردۆته‌وه کاکه گیان ماندوو نه‌بیت و\nته‌مه‌ن درێژ بیت بۆمان و بۆ ئه‌ندامان\nبه هیوای کاری باشتر\nدووباره ده‌ست خۆش و ته‌مه‌ن درێژ و به‌خته‌وه‌ر بیت\n#5 2011-05-10 20:18:02\nزۆر سوپاس برای زێدە ئازیزم کاک سیروان ، دەستی ئێوەش خۆش و بە هیوای سوودبینینتان ، شاد و سەرفرازبن .\n#6 2011-05-13 09:16:45\nده‌ستت خۆش کاک هێمن به‌ڕاستی وه‌ک مامۆستایه‌کی پرۆفیشناڵ شرعی ده‌که‌ی ..هیوام به‌رده وامیته..منیش ئامێری ئۆرگ+ئۆکۆردیۆن. ده‌ژه‌نم به‌شێوه‌ی نضری و عملی خوێندومه ..هیوام وایه‌گه‌ر بتوانم هاوکاریت بکه‌م له‌وه‌ی که‌پێویستت بێت.بۆ زیاتر خزمه‌تکردنن یانه که‌مان ..بژی\n#7 2011-05-13 09:31:50\nزۆر سوپاس برای ئازیزم کاک جوتیار ، دەستی ئێەش خۆش و بەو هیوایەی سوودبەخش بێت بۆ هەموو ئازیزانی یانەکەمان ، خۆشحاڵ ئەبم بە هاوکاریتان برای خۆشەویستیم ، بە دڵنیاییەوە هاوکاریتان ئەبێتە زیاتر دەوڵەمەندکردنی بەشەکە و زیاتر خزمەت کردنی یانە و ئەندامان ، بە هیوای هاوکاری سەرجەم ئازیزان بە ئەوپەڕی شانازیەوە ، هیوای سەرکەوتنتان بۆ ئەخوازم .\n#8 2011-05-15 07:22:28\nڕێكه‌وتی به ئه‌ندامبوون: 2011-05-01\nدواترین سه‌ردان: 2011-06-27\nده ست خوشبيت هيوادارم سه ركه وتوبيت\nســـــــه دفـــــــه زوان بـــــخـــــــوى\nبـــــــه يـــــه ك كـــــويــــز ئــــه تــــكـــرمـــه وه\n#9 2011-05-16 13:21:00\nده شتى كركوكى\nدواترین سه‌ردان: 2011-07-26\nده ستت خؤش بيت\n#10 2011-05-26 14:04:38\nسوپاس ئازیزانم ، هیوای سەرکەوتنتان بۆ ئەخوازم .\n#11 2011-06-06 20:18:43\nڕێكه‌وتی به ئه‌ندامبوون: 2009-10-07\nدواترین سه‌ردان: 2015-08-28\ndastxosh kak hemn\n#12 2011-06-06 20:56:47\nده‌س خۆش كاك هێمن\nبه‌راستی جوانت روونكردووه‌ته‌وه\n#13 2011-06-20 12:53:57\nسوپاس ئازیزان دەستی ئێوەش خۆش و هەر بژین .


سەرۆككۆمار و سەرۆكوەزیرانی عێراق دیدارێکی تایبەتیان ئەنجامدا و جەختیانکردەوە لەگرنگی چارەسەركردنی كێشە داراییەكانی حکومەتی عێراق و حکومەتی ھەرێم و پاراستنی مافە دەستورییەكانی هاووڵاتیان و مووچەخۆران.\nئەمڕۆ پێنجشەممە 6ی ئابی 2020، د. بەرهەم ساڵح، سەرۆککۆماری عێراق و مستەفا كازمی، سەرۆكوەزیران کۆبوونەوە.\nبەگوێرەی ڕاگەیەندراوێکی سەرۆکایەتیی کۆماری عێراق، لە کۆبوونەوەکەدا گفتوگۆكرا دەربارەی كۆی بارودۆخی سیاسی و ئەمنی و تەندروستی و ئابووریی وڵات و جەختكرایەوە لەپێویستی ئەنجامدانی هەڵبژاردنی پێشوەختەی پاك و بێگەرد وەك پابەندبوونێک بەکارنامەی حكومەت.\nلە تەوەرێکی دیکەدا، هەردوولا جەختیانکردەوە لەگرنگی بەھێزکردنی پەیوەندییەكانی نێوان حكومەتی فیدراڵ و حكومەتی هەرێمی كوردستان و پێویستی چارەسەركردنی كێشە داراییەكان، بەجۆرێک مافە دەستورییەكانی سەرجەم هاووڵاتیان و مووچەخۆرانی عێراق و ھەرێمی کوردستان بپارێزێت.\nلە ڕاگەیەندراوەکەدا ئاماژە بەوەشكراوە، سەرۆککۆمار و سەرۆکوەزیران، دووپاتیانکردەوە لە پێویستی راوەدونانی پاشماوەکانی تیرۆر و بەردەوامیدان بە سەرکەوتنەکانی هێزە ئەمنییەکان و پارێزگاریکردن لە دەستکەوتەکان و چەسپاندنی ئاسایش و ئارامی لە تەواوی شارەکانی عێراقدا.\nئەوەشخراوەتەڕوو، ھاوکات گفتوگۆیشکرا لەبارەی چۆنیەتی بەرەنگاربوونەوەی پەتای کۆرۆنا و پشتیوانیکردنی لەلایەنە تەندروستییەکان و زامنکردنی سەلامەتی و تەندروستی هاووڵاتیان، هەروەها خستنەرووی چارەسەر و ڕێوشوێنی پێویست بۆ دەربازبوون لە قەیرانی ئابووری و كەمكردنەوەی خەرجی حكومەت و زیادكردنی سەرچاوەی داھاتی دەوڵەت و چەسپاندنی بنەمای چاكسازی لە وڵاتدا.\nبەگوێرەی ڕاگەیەندراوەکەدا، لە کۆتایی گفتوگۆکەدا، پەرەسندنە نێودەوڵەتی و هەرێمایەتییەكان و رۆڵی جەمسەری عێراق لە چەسپاندنی ئاشتی و سەقامگیری لە ناوچەكەدا گفتوگۆی لە بارەوە كرا.


له ئاکامی ته‌قینه‌وه‌ی ئۆتۆمبیلێـکی بۆمبڕێژکراو له یه‌مه‌ن 11 سه‌رباز ده‌کوژرێن\nی مانگی یه‌ک ٢٨, ٢٠١٣\nئه‌مڕۆ دووشه‌ممه له شـارۆچکه‌ی ڕه‌داع له باشوری یه‌مه‌ن که‌سێـکی خۆکوژ ئۆتۆمبیلێـکی بۆمبڕێژکراوی له نزیک خاڵـێـکی پـشـکنینی له‌شـکریدا ته‌قاندووه‌ته‌وه و له ئاکامدا 11 سه‌رباز کوژراون و 17 ی دیکه برینداربوون.\nکاربه‌ده‌سـتان له ناوچه‌که ده‌ڵێن ئه‌م هێرشه دوابه‌دوای ئه‌وه هات که له‌شـکر به تانکه‌وه هێرشی کرده سه‌ر مۆڵگه‌یه‌کی ئه‌لقاعیده له پاش شـکسـتهێنانی وتووێژه‌کان بۆ ئازادکردنی 3 بارمته‌ی ڕۆژئاوایی.\nگه‌واهیده‌ران ده‌ڵێن به‌ره‌به‌یانی ئه‌مڕۆ ده‌یان ماشێنی زرێـپـۆشـی له‌شـکر به‌ره‌و ناوچه‌که هاتوون و پاشـان گوێـیان له ده‌نگی تۆپ و ته‌قه بووه.\nهه‌روه‌ها ده‌ڵێن له بۆسه‌یه‌کی چه‌کدارانی سه‌ر به ئه‌لقاعیده هه‌ر له نزیک ئه‌و شـارۆچکه‌یه 3 سه‌رباز کوژراون.\nجێی وه‌بیرهێنانه‌وه‌یه مانگی ڕابردوو ژن و پـیاوێـکی فنله‌ندی و پـیاوێـکی نه‌مسـاوی که له یه‌مه‌ن زمانی عه‌ره‌بیـیان ده‌خوێند، له لایه‌ن که‌سـانی خێڵه‌کیـیه‌وه له سه‌نعای پایته‌خت ڕفێندران و پاشـان به چه‌کداره‌کانی قاعیده‌یان فرۆشـتوونه‌ته‌وه و گواستویانه‌تنه‌وه بۆ ناوچه‌کانی پارێزگای ئه‌لبه‌یزا له باشوری وڵاته‌که.


نوسینگەی سەرۆکی حکومەتی ھەرێمی کوردستان، لەبارەی قەرزو ئیلتیزاماتە داراییەکانی هه‌رێمی كوردستان ڕونكردنه‌وه‌یه‌ك بڵاوبده‌كاته‌وه.\nئاوێنه: له‌به‌شێكی رونكردنه‌وه‌كه‌دا هاتووه، "بەشێکی زۆری ئەو گوژمەیەی ئاماژەی پێدەکرێت، پاشەکەوتی موچەیەو دەچێتە خانەی ئیلتیزاماتی دارایی ھەرێم، کە ھۆکارەکەشی نەناردنی بەشە بودجەی ھەرێم لەبەغداوە بووە. لەراستیشدا ئەو کوژمەیە دەبێتە ئیلتیزامی دارایی بەغداش بەرامبەر بەھەرێم."